title: Mirus-patteri

text: Kaapatut järeät putket lähetettiin välittömästi huollettavaksi Saksan Essenissä sijaitseville Kruppin terästehtaille, missä ne saivat mallinimen "30,5 cm K.14(r)". Ensimmäinen luku oli tykkien kaliiperi (30,5 cm), toisen tarkoittaessa valmistusvuotta (1914). Sulkuihin merkatulla r-kirjaimella viitattiin tykkien alkuperämaahan, Venäjään.


title: Mirus-patteri

text: Tykkien alkuperäinen venäläinen lavetti mahdollisti vain 15 asteen ampumakoron, mikä rajoitti merkittävästi niiden kantamaa. Matalan koron ansioista aseen joustolaite oli varsin yksinkertainen; putki pääsi perääntymään neljä metriä, eikä näin ollen aiheuttanut kovin suurta rasitusta kannatintapeille.


title: Mirus-patteri

text: Saksalaiset halusivat hyödyntää sotasaalistykkien täyttä ballistista potentiaalia, mikä vaati huomattavasti suuremman ampumakoron. Uutta lavettia alkoivat kehittää Saksan laivaston esikunnan (, lyh. "OKM") alaisen tykistörakentamisen toimiston (, lyh. "A. Wa. B") insinöörit tiiviissä yhteistyössä Kruppin terästehtaan kanssa. Sotasaalisputkien "Bettungsschiessgerüst C.40" -lavetin pohjaksi otettiin aiemmin 30,5 cm SK L/50 -tykille kehitetty lavetti, mikä tosin vaati lopulta huomattavia muutoksia uusien putkien sovittamiseksi. Obuhov-putkille kehitetty uusi lavetti mahdollisti korottamisen -2 ja 48 asteen välillä, mutta asetti samalla huomattavasti suuremman kuormituksen aseen kannatintapeille, kun rekyyliliike lyheni. Saksalaisessa lavetissa oli sähkökäyttöinen suuntaus- ja korotuslaitteisto, ja se painoi 38 190 kilogrammaa ilman panssarointia. Lavetin alkuperäinen panssarointi oli seuraavanlainen: edessä 150 mm, sivuilla, katossa ja takana 50 mm.


title: Mirus-patteri

text: Lavettien rakentaminen käynnistyi kesällä 1941. Putkien koeammunnoista ei ole säilynyt tarkempia tietoja, ne toteutettiin suurella todennäköisyydellä Kruppin käyttämällä Meppenin ampuma-alueella.


title: Mirus-patteri

text: Tykit lavetteineen valmistuivat lokakuuhun 1941 mennessä, jolloin ne päätettiin sijoittaa laivaston esikunnan päätöksellä Kanaalisaarten Guernseylle. Päätöksen tekemisen jälkeen alettiin valmistelemaan logistisesti suurta siirto-operaatiota Kanaalisaarille. Suunnitteluun kuuluivat kuljetusreitin varren kahden sataman tarkastukset sekä Guernseyn saaren maantiekuljetusreittien suunnittelu, joista jälkimmäiset osoittautuivat etenkin suureksi haasteeksi.


title: Mirus-patteri

text: Tykinputket ja lavetit kuljetettiin junalla miehitetyn Ranskan Saint-Maloon, mistä ne laivattiin yksitellen "Georges"-nimisellä proomulla Saint Peter Portin satamaan Guernseyllä. Kymmenien tonnien painoisten tykinosien siirtelyä varten saarelle hinattiin marraskuun 1941 lopulla Le Havren satamasta hollantilaisvalmisteinen sadan tonnin nostokapasiteettinen kelluva nosturi.


title: Mirus-patteri

text: Tykkien osat olivat merikuljetusten aikana alttiimmillaan vihollisen tuhoamisyrityksille, mikä johti niitten toteuttamiseen hyvin vaivihkaisesti. Kuljetuksista ei esimerkiksi etukäteen tiedotettu Saint-Malon satamahenkilökuntaa. Tykkien osien siirto vei kuukausia: ensimmäiset saapuivat Guernseylle joulukuussa 1941, minkä jälkeen kuljetuksia tehtiin aina maaliskuun 1942 lopulle.


title: Mirus-patteri

text: Saint Peter Portin satamassa osat nostettiin proomusta 12-akseliselle trailerille, joka oli toimitettu Kanaalisaarille juuri tykkipatterien osien kuljetuksia varten. Traileria veti kävelyvauhtia saaren läpi neljä 12-tonnista Sd. Kfz 8 -puolitela-ajoneuvoa. Kuljetusreitin varren tiestölle oli paikoitellen tehty muutostöitä, jotta osia kuljettanut ajoneuvokolonna pystyisi välttämään teräviä käännöksiä.


title: Mirus-patteri

text:
Lavetit ja tykinputket asennettiin asemiinsa kahdella Ardeltin valmistamalla siirrettävällä 75 tonnin nostokapasiteettisella portaalinosturilla, jotka oli tuotu Guernseylle juuri raskaiden tykkiasemien rakentamista varten.
Guernseyn järeän rannikkopatterin sijoituspaikan tiedustelu oli käynnistynyt loppukesästä 1941. Alueen esivalmistelut oli aloitettu muutamia kuukausia myöhemmin marraskuussa. Tykit oli päätetty ryhmittää Saint Saviourin ja Saint Peterin kylien rajalle Frie Baton, Route de Clos Landais, L’Erée ja Les Paysans -teiden muodostaman kolmion sisälle. Patterin neljä järeää asemaa olivat sijoitettu kahdelle eri korkeudelle maastoon. Tykit 1 ja 4 olivat 38 metrin korkeudella, tykkien 2 ja 3 ollessa 46 metrin korkeudella.


title: Mirus-patteri

text: Saksalaismiehittäjät antoivat saarten siviilihallinnolle () käskyn patterialueen maiden pakko-ottamisesta. Maa-alueet ja niillä sijainnut omaisuus siirtyivät saksalaisten haltuun, jotka käyttivät niillä sijainneita asuinrakennuksia muun muassa saarelle saapuneiden upseerien majoittamiseen. Osan patterialueen alkuperäisestä väestöstä annettiin asua kodeissaan tykkiasemien rakennustöiden ajan, mutta siirrettiin valmistumisen jälkeen muualle.


title: Mirus-patteri

text: Alue siirtyi saksalaisten sotilaspoliisien valvontaan, minkä seurauksena sille johtava tiestö suljettiin vähitellen ja liikkuminen muutettiin rajoitetuksi.


title: Mirus-patteri

text: Nina-patteri () -työnimellä tunnettu Guernseyn järeä patteri oli projektina valtava, eivätkä Wehrmachtin omat rakentamisresurssit riittäneet sen toteuttamiseen. Patterin rakentamisesta vastasi muita miehitettyjen alueiden suurskaalan rakennusprojekteja hoitanut Organisation Todt (OT). Berliinistä johdetulla OT:lla oli miehitetyillä alueilla useita alueellisia toimistoja, joiden kautta se hallinnoi muun muassa Atlantin vallin rakennustöihin tarvittuja materiaalitoimituksia ja työvoimaa.


title: Mirus-patteri

text: Todtin ensimmäinen tehtävä Guernseylle saapumisen jälkeen oli perustaa tarvittavat yhteydet työvoiman ja rakennusmateriaalin kuljetuksia varten. Patterin tykkiasemien lähelle tarvittiin myös varasto- ja asuintiloja urakan ajaksi, ja nämä sijoitettiin uuteen Lager Westmarkin työleiriin.


title: Mirus-patteri

text: Nina-patteria rakentamaan tuotiin runsaasti ulkomaalaista työvelvollisuudella alueelle käskettyä työvoimaa, joiden lisäksi työmaalla työskenteli jonkin verran paikallisia guernseyläisiä. Paikalliselle työvoimalle maksettiin 28 reichsmarkin palkkaa viiden ja puolen päivän työviikoista. Saarelaisten työmoraali ei ollut kovin korkea; materiaalikuljetuksia ajamaan otetut guernseyläiset muun muassa karkasivat joulun aikaan tehtävistään. Saksalaiset rankaisivat karkureita 50 reichsmarkin sakoilla, mistä huolimatta henkilöt saivat jatkaa työskentelyä samoissa tehtävissä.


title: Mirus-patteri

text: Tykkiasemat oli suunnitellut Organsation Todtin tekninen henkilöstö yhdessä OKM:n tykistörakentamisen toimiston ja Kruppin insinöörien kanssa. OT:n Lorientin toimistolla työskennellyt diplomi-insinööri Fritz Bihler siirrettiin Guernseylle tammikuussa 1942 valmistelemaan tykkiasemien rakennepiirustuksia ja valvomaan asemien rakennustöitä.


title: Mirus-patteri

text: Aseman rakentaminen alkoi kaivuutöillä, jossa niiden paikalta poistettiin maata ja kalliota kaivinkonein ja räjäyttämällä. Aseman valutyöt käynnistyivät bunkkeriosan lattian muodostaneen osissa valetun betonilaatan ja tykkitornin pyöreän betoniperustan valamisella. Lattialaatan ja tykin perustan valujen valmistuttua jatkettiin seinien muotti- ja raudoitustöihin. Tykkiasemien rakenteiden betoniraudoituksissa käytettiin 12 millimetrin terästangoista tehtyä verkkoa. Betonikattoa vahvistamaan asennetut teräslevyt ja -palkit tuettiin katon valamisen ajaksi rakennuksen sisälle asennetuilla puutelineillä. Tykkiasemat valettiin vuorotyönä yhtenä jatkuvana valuna alhaalta kattoon betonimyllyjen jauhaessa yötä päivää. Valun valmistuttua ja betoni kovetuttua purettiin betonimuotit ja muut rakentamisen aikaiset tukirakenteet. Asemien katot maalattiin veden eristämiseksi bitumilla, minkä jälkeen ne peitettiin maa-aineksella.


title: Mirus-patteri

text: Patterin rakentaminen kulutti kokonaisuudessaan noin 47 000 kuutiometriä betonia, mikä huolestutti paikallista saksalaista sotilasjohtoa, sillä rakennustöiden suuret materiaali- ja työvoimatarpeet olivat hidastaneet merkittävästi muita Guernseyn linnoitusprojekteja.


title: Mirus-patteri

text: Britannian kuninkaalliset ilmavoimat (RAF) tekivät tasaisin väliajoin tiedustelulentoja patterialueen yli sen rakennustöiden etenemisen seuraamiseksi. Neljän pääaseen asemat, patterialueen muut avustavat rakennukset ja sen raja-aita olivat helposti tunnistettavissa maastossa, sillä saksalaiset eivät pyrkineet millään tapaa niiden piilottamiseen rakennusvaiheen aikana. Alueelle ei jälkeenpäin myöskään rakennettu valeasemia oikeiden tunnistamisen vaikeuttamiseksi.


title: Mirus-patteri

text: Rakennustyöt etenivät yhdenaikaisesti kaikilla neljällä työmaalla, ja ensimmäinen koeammunta päästiin toteuttamaan 13. huhtikuuta 1942 toisella tykillä. Koko patteri saatiin ampumavalmiiksi käsikäytöllä 29. kesäkuuta 1942. Kesän aikana toteutettiin pääaseistuksen harjoitusammunnat, joiden tavoittena oli testata tykkejä niiden lopullisessa konfiguraatiossa, ja harjoituttaa niiden miehistöjä tarkkuutta vaativassa tulitoiminnassa. Työt jatkuivat tämän jälkeen vielä asemien sähköasennusten parissa, ja laitteistoasennukset saatiin kokonaisuudessaan valmiiksi marraskuuhun mennessä. Viimeiset Kruppin ja OKM:n taisteluvälineosaston valvomat koeammunnat olivat lokakuussa, minkä jälkeen patteri luovutettiin laivaston alaisuuteen kuuluneelle MAA 604 -patteristolle.


title: Mirus-patteri

text: Patteri herätti kiinnostusta brittiläisen ilmatiedustelun lisäksi saksalaisten omassa sotilasjohdossa. Kanaalisaarten puolustuksen tarkastuskäynneillä korkea-arvoiset saksalaiset sotilasjohtajat vierailivat liki poikkeuksetta myös Guernseyn järeällä patterilla. Patterilla vierailivat muun muassa kesän 1942 aikana Saksan LXXXIV armeijakunnan komentaja, tykistönkenraali Hans Behlendorff ja 7. armeijan komentaja, kenraalieversti Friedrich Dollmann.


title: Mirus-patteri

text: Guernseyn järeä patteri sai suuramiraali () Erich Raederin käskyllä uuden nimen "Batterie Mirus" lyhyessä seremoniassa 12. elokuuta 1942. Nimi oli kunnianosoitus rannikkotykistökouluttaja kapteeniluutnantti () Rolf Mirukselle, joka oli kuollut 3. marraskuuta 1941, kun RAF:n 234. laivueen hävittäjälentokoneet olivat hyökänneet "Flugsicherunggsboot 502" -alusta vastaan sen ollessa matkalla Guernseyn ja Aldernayn välillä.


title: Mirus-patteri

text: Organisation Todt rakensi pääaseistuksen ohjella joukon pienempiä avustavia rakennuksia patterialueelle.


title: Mirus-patteri

text: Mirus-patterin tulenjohto sijoitettiin komentopaikkabunkkeriin (), joka sijaitsi keskeisellä ylämaastolla patterialueen koilliskulmalla. Tulenjohdossa käytettiin alusta alkaen komentopaikalle sijoitettua kymmenmetristä laivastotyyppistä stereoetäisyysmittaria, joka oli asennettu pyörivään panssarikupoliin komentopaikkabunkkerin katolla. Laitteisto kykeni yhdessä patterialueen ulkopuolisten etäisyydenmittauspaikkojen kanssa mittaamaan näköyhteydessä olevien maalien liikearvot.


title: Mirus-patteri

text: Komentopaikan operaatiohuoneessa sijainneella ampuma-arvolaskimella () laskettiin yksittäisten tykkien ampuma-arvot aseen ballististen ominaisuuksien, vallitsevan tuulen ja ilmanpaineen, sekä maalin liikearvojen ja etäisyyden pohjalta. Instrumentti oli alun perin kehitetty laivaston taistelualuskäyttöön, mutta oli tullut yleiseen käyttöön myös saksalaisilla rannikkopattereilla. Laskin oli tyypiltään mekaaninen tietokone, ja sen käyttö vaati pitkälle koulutetun henkilöstön.


title: Mirus-patteri

text: Patterin tulen korjaukset tehtiin komentopaikan etuosan panssarisuojatusta tähystyspaikasta tehtyjen näköhavaintojen pohjalta. Ampuma-arvoinstrumentti laski ampuma-arvojen laskennan yhteydessä arvioidun lentoajan tykkien kranaateille, minkä ansiosta komentopaikan tähystäjä sai etukäteisen varoituksen kranaatin lennon päättymisestä.


title: Mirus-patteri

text: Näköyhteyteen perustunut stereoetäisyysmittaus mahdollisti erittäin tarkan tulenkäytön, mutta menetelmällä oli selviä rajoitteita etenkin sen mahdollistaman kantaman osalta. Mirus-patterin tykit kykenivät ampumaan jopa 51 kilometrin etäisyyksille, ja patteri päätettiinkin varustaa viimeisimmällä tutkatekniikalla pidempikantamaisen tulenjohdon mahdollistamiseksi.


title: Mirus-patteri

text: Käyttöönoton jälkeen Mirus-patteri asetettiin varsin usein tulivalmiuteen vastauksena saaria lähestyneille liittoutuneiden aluksille, jotka pyrkivät saamaan patterin ampumaan sen kantaman arvioimiseksi. Pääaseistuksen todellisen kantaman salaamiseksi saksalaiset eivät tilanteesta riippuen joko avanneet tulta tai keskeyttivät tulituksen ennen patterin maksimikantaman saavuttamista.


title: Mirus-patteri

text: Patteri avasi tulen tunnistamatonta vihollismaalia vastaan 8. kesäkuuta 1943. Neljännen tykin koron saranatapin tukirengas hajosi ammuntojen alettua kahden laukauksen jälkeen ja 3. tykki kärsi vastaavanlaisen vaurion yhden laukauksen myöhemmin. 1. tykki poistettiin myös käytöstä vaurioituneen joustolaitteen takia. Tykit olivat ampuneet 250 kilogramman miinakranaatteja 71 kg panoksella 31 asteen korolla. Niitä korjaamaan lennätettiin joukko insinöörejä ja Baltian maiden alueelta hankittuja vastaavan tykin varaosia. Korjaukset saatiin valmiiksi kuukauden kuluessa. Tykkitornien kattojen panssarointi vahvistettiin niiden yhteydessä 150-millimetriseksi.


title: Mirus-patteri

text: Pitkän kantaman ammuntoja alettiin myös välttää kesäkuun 1943 huomattavia vaurioita aiheuttaneen ammunnan jälkeen, sillä niiden vaatima suuri putken korotus ylikuormitti tykin saranatappeja aseen korkean lähtönopeuden takia. Putkilla oli myös rajattu käyttöikä: niiden rihlattu sisäosa kestäisi vain rajatun määrän laukaisuja, ennen kuin se jouduttaisiin korvaamaan uudella, mikä olisi mahdollista vain kehittyneissä tehdasolosuhteissa.


title: Mirus-patteri

text: Patteri avasi tulen jälleen 2. marraskuuta 1943 Kanaalisaarten ilmatilaan ajautuneita brittiläisiä sulkupalloja vastaan, jotka olivat aiheuttaneet outoja tutkakuvia viidellä eri tutka-asemalla. Raskas patteri sekä seitsemän muuta tykistöpatteria ampuivat yhteensä 529 laukausta ilman merkittävämpiä vaikutuksia.


title: Mirus-patteri

text: Patteri osallistui Cotentinin niemen läheisyydessä partioneiden laivasto-osastojen tulittamiseen Normandian maihinnousun alkupäivinä vuonna 1944. Patteri onnistui vaurioittamaan yhtä alusta 305 millimetrin kranaatti räjähtäessä aivan sen viereen. Maihinnousun merisotatoimet käsittäneeseen operaatio Neptuneen osallistuneille liittoutuneiden aluksille annetuissa käskyissä ohjeistettiin pysymään Guernseyn järeiden tykkien kantaman ulkopuolella.


title: Mirus-patteri

text: Tästä huolimatta kahden muun hävittäjän kanssa valvonta-ajossa ollut hävittäjä HMS Icarus päätyi noin 16 kilometrin Guernseyn länsirannasta jahdatessaan saksalaista sukellusvene U 767:ää. Pitkään hiljaa odottaneet Mirus-patterin tykit avasivat tulen yllättäen, ja hajottivat kolmen hävittäjän muodostelman, pakottaen ne perääntymään. Brittialukset onnistuivat upottamaan sukellusveneen, eivätkä kärsineet vaurioita rannikkopatterin tulesta. Mirus-patteri avasi tulen myös saman kuukauden aikana sen kantaman sisälle tulleita Yhdysvaltain laivaston risteilijöitä vastaan. Huono näkyvyys esti varmojen havaintojen tekemisen, mutta saksalaiset totesivat tästä huolimatta ainakin toisen aluksista vaurioituneen.


title: Mirus-patteri

text: Patteri asetettiin jälleen tulivalmiuteen 19. elokuuta 1944, ja se sai tehtäväkseen ampua suojatulta Guernseyltä Jerseylle matkalla olleelle kuljetusalus "Robert Müller 8:lle", joka oli kuljettamassa Jerseylle sijoitettavaksi suunniteltuja taistelualus "Gneisenaun" entisiä 15-senttimetrisiä päätykkejä. Elokuun tehtävän tapaisisesta saartenvälisten merikuljetusten suojaamisesta tuli Mirus-patterin tärkein tehtävä sodan loppukuukausina, ja rannikkopatteri asetettiin tulivalmiuteen varsin säännöllisesti niitä varten. Patterin suojatuli päästi esimerkiksi saksalaisen 24. miinanraivauslaivueen vartiotehtävissä olleet alukset pakenemaan brittiläisiltä hävittäjiä St. Sampsonin satamaan.


title: Mirus-patteri

text: Patteri avasi tulen Guernseytä luoteesta lähestynyttä vihollishävittäjää kohti 13. marraskuuta 1944. Alusta vastaan ammuttiin kaikkiaan 14 järeän patterin laukausta, joista viimeiset tulen keskeyttämistä edeltäneet 37 kilometrin kantamalla. Patteri asetettiin tulivalmiuteen jälleen 30. joulukuuta 1944, kun tutkassa oli havaittu hävittäjä. Näköyhteys saatiin iltapäivällä, ja patteri avasi tulen maalia vastaan. Tykit ampuivat yhteensä kahdeksan laukausta, mutta näiden vaikutus jäi vain häiritseväksi. Vastaava tapahtui jälleen 7. tammikuuta 1945, kun patteri ampui 13 laukausta ensin tutkalla havaittua, ja sitten näköetäisyydelle tullutta vihollishävittäjää vastaan. Vaikutus jäi tälläkin kertaa vain häiritseväksi, sillä alukseen ei saatu yhtäkään suoraa osumaa. Rannikkopatteri ampui useita vastaavia tehtäviä vielä sodan loppukuukausina, vaikka Saksan heikkenevä tilanne oli ollut patterilla varsin selvästi tiedossa vuoden alusta lähtien. Patteri oli kärsinyt ruokapulasta, ja sen saksalaisen miehityksen ja venäläisten vapaaehtoisten lähipuolustusjoukkojen välille oli kehittynyt varsin vahvoja jännitteitä, joiden muuttuminen avoimeksi kapinaksi oli nipin napin vältetty.


title: Mirus-patteri

text: Toinen maailmansota Euroopassa päättyi Saksan antautumiseen 7. toukokuuta 1945. Kanaalisaarten merikommendatuurin () komentaja, vara-amiraali Friedrich Hüffmeier, uhkasi operaatio Nesteggiin osallistuneita brittialuksia järeän patterin tulella, mikäli nämä lähestyisivät saaria ennen sotatoimien päättämisen varsinaista määräaikaa 9. toukokuuta kello 0.01. Alukset odottivatkin saksalaisten vaatimusten mukaisesti seuraavaan aamuun, joilloin ne purjehtivat St. Peter Portin satamaan, missä vara-amiraali Hüffmeierin taktinen avustaja kenraalimajuri () Heine allekirjoitti alusten mukanaan tuomat antautumisdokumentit.


title: Mirus-patteri

text: "Lähde: "


title: Suomen urheilu 1978

text: Suomen urheilu 1978 käsittelee vuoden 1978 merkittäviä uutisia ja tapahtumia suomalaisessa urheilussa.


title: Suomen urheilu 1978

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1978

text: Naisten listalla viisi parasta olivat:


title: Karl Knies

text: Karl Gustav Adolf Knies (29. maaliskuuta 1821 Marburg – 3. elokuuta 1898 Heidelberg) oli saksalainen ekonomisti, joka edusti vanhempaa historiallista koulua.


title: Karl Knies

text: Karl Knies syntyi Marburgissa ja opiskeli historiaa sekä valtiotieteitä paikallisessa yliopistossa, johon hänet nimitettiin luennoitsijaksi vuonna 1846. Kniesin tohtorinväitöksen ohjaaja oli Bruno Hildebrand, jolla oli huomattava vaikutus Kniesin ajatteluun. Vuonna 1855, hänen uransa kohdattua poliittisia vaikeuksia, Knies nimitettiin professoriksi Freiburgin yliopistoon. Hän muutti Heidelbergiin 1865, missä hän opetti Heidelbergin yliopistossa yli 30 vuoden ajan. Hänet tunnetaan eräänä teoreettisemmin suuntautuneista vanhemman historiallisen koulukunnan edustajista.


title: Karl Knies

text: Kuten muillakin historiallisen koulukunnan edustajilla, hänen taloustieteensä oli kriittistä klassista taloustiedettä kohtaan, varsinkin David Ricardon ja Adam Smithin ajattelua kohtaan.


title: Karl Knies

text: Knies oli tärkeä varhaiselle amerikkalaiselle taloustieteelle, sillä hänen oppilaitaan olivat John Bates Clark sekä Richard T. Ely.


title: Luang Prabangin kuningaskunta

text: Luang Prabangin kuningaskunta oli kuningaskunta nykyisen Laosin alueella vuosien 1707 ja 1946 välillä. Kuningaskunta muodostui pääkaupunkinaan Luang Prabang entisen Lan Xangin kuningaskunnan hajotessa kolmeen osaan. Myöhemmin 1800-luvulla siitä tuli Siamin vasallivaltio ja vuonna 1893 puolestaan Ranskan protektoraatti. Ranskan ote heikkeni toisen maailmansodan aikana. Vuoden 1946 ja 1946 aikana annettiin useita itsenäisyysjulistuksia, mutta lopulta ranskalaiset palauttivat Japanille menettämänsä aseman Indokiinassa. Laosin kuningaskunta itsenäistyi osana Ranskan liittoa vuonna 1947.


title: Luang Prabangin kuningaskunta

text: Nykyisen Laosin alueella oli muodostunut vuonna 1353 Lan Xangin kuningaskunta, eli miljoonien elefanttien maa. Kuningaskunta muodostui useista keskushallinnon alaisista vasallivaltioista. Tarinan mukaan kuningaskunnan perusti Fa Ngum, joka toi mukanaan kuningaskuntaansa munkkeja Angkorista. Mukana oli myös kultainen Buddhan patsas eli Phra Bang, jonka mukaan Luang Prabangin kaupunki sai nimensä Kultaisen Buddhan kaupunki. Lan Xang hajosi sen ruhtinaiden ajauduttua keskinäisiin kiistoihin ja Siamin kuningaskunnan sekaantumiseen vuonna 1707. Lan Xangin entisestä kruununtavoittelijasta Kingkitsaratista tuli Luang Prabangin ensimmäinen kuningas. Entinen valtakunta jakautui Luang Prabangin lisäksi Vientianen ja Champassakin kuningaskuntiin. Kingkitsaratin ja Lan Xangin entisen kuninkaan Xai Ong Ven yrityksen jälleenyhdistää kuningaskunta epäonnistuivat.


title: Luang Prabangin kuningaskunta

text: Aluksi voimakas itsenäinen Luang Prabang heikkeni vähitellen. 1800-luvulla kuningaskunnasta tuli Siamin vasallivaltio, jonne asetettiin siamilainen varuskunta ja komissaareja kuninkaan neuvonantajiksi. Siamin pelätessä Vietnamin yrittävän vallata nykyisen Laosin alueen Luang Prabang miehitettiin vuonna 1885. Vietnamissa vaikuttaneet ranskalaiset antoivat vastineeksi siamilaisille nootin, jossa he varoittivat loukkaamasta Vietnamin keisarin oikeuksia. Siamin kuningas Mongut päätyi sodan välttääkseen solmimaan sopimuksen ranskalaisten kanssa toukokuussa 1886. Sopimus salli ranskalaisten asettaa varakonsuli Luang Prabangiin, mutta toisaalta Siamissa sopimus nähtiin Ranskan tunnustuksena Siamin vallalle alueella. Varakonsuli Auguste Pavie saapui vuonna 1887. Kun siamilaiset vetäytyivät saman vuoden aikana, he ottivat mukaansa neljä Deo Van Tri -nimisen sissipäällikön veljeä. Kostona tämä poltti Luang Prabangin kaupungin tukenaan kiinalaisia sotilaita. Pavien onnistui pelastaa kuningas Oun Kham, ja tämä sai kuninkaan suostutelluksi luopumaan vasalliudestaan Siamille ja hyväksymään Ranskan suojeluksen. Pavien onnistui myös palauttaa siamilaisten vangitsemat veljekset, mikä kasvatti ranskalaisten arvovaltaa.


title: Luang Prabangin kuningaskunta

text: Laosista tuli virallisesti Ranskan protektoraatti vuonna 1893 pääkaupunkinaan Vientiane. Luang Prabangista tuli muusta alueesta erillinen kokonaisuutensa, jolla oli edelleen Ranskan alaisuudessa oma kuninkaansa. Sen alue jopa laajeni, kun kuningaskuntaan liitettiin Xainyaburin maakunta vuonna 1907. Kuninkaan neuvonantajana toimi edelleen ranskalainen konsuli. Maassa, jossa vain harvoilla oli mahdollisuus opiskella, Luang Prabangin prinsseistä tuli Laosin itsenäisyysliikkeen johtajia. Kolme tunnetuinta heistä olivat Phetsarath, Souvanna Phouma ja Souphanouvon. Kaikki kolme prinssiä olivat opiskelleet Ranskassa. Ranskan ote Indokiinasta heikkeni toisen maailmansodan aikana vuonna 1940, jolloin Japani oli miehittänyt Vietnamin pohjoisosat. Tilannetta käytti hyväkseen myös Thaimaan kuningas Phibun, jonka armeija miehitti osia Luang Prabangista. Phibun elätteli japanilaisten tukemana toiveita Suur-Thaimaan luomisesta. Korvauksena menetetyistä alueista ranskalaiset luovuttivat Luang Prabangin kuningas Sisavang Vongille Vientianen, Xien Khouangin ja Nam Than alueet elokuussa 1941.


title: Luang Prabangin kuningaskunta

text: Kuningaskunnan laajennuttua prinssi Phetsarath sai varakuninkaan arvonimen, Souvannasta tuli talousministeri ja Setthasta sisäministeri. Ranskalaiset eivät vastustaneet Japanin toimia alueella, mutta ranskalaiset virkamiehet jatkoivat edelleen toimintaansa. Uhkana ranskalaisille oli niin japanilaisten ajama pan-aasialainen liike, kuin thaimaalaisten pan-thai-ideologia. Vastaliikkeenä he yrittivät pönkittää paikallista laosilaista kansallistunnetta. Tällöin perustettiin ensimmäiset laonkieliset sanomalehdet, minkä lisäksi tuettiin klassista tanssia, teatteria ja musiikkia. Laokulttuurin kukoistus herätti innostusta jopa Mekong-joen toisella puolella asuvien laokansojen keskuudessa. 9. maaliskuuta 1945 japanilaiset toteuttivat kuitenkin kaappauksen. Ranskalaiset virkamiehet ja sotilaat pidätettiin ja Ranskan siirtomaakausi julistettiin loppuneeksi.


title: Luang Prabangin kuningaskunta

text: Kuningas Sisavang Vong ja prinssi Savang Vatthana pysyivät uskollisina ranskalaisille, eivätkä suostuneet vaatimuksiin julistaa maata itsenäiseksi. Savang Vatthanan oli kuitenkin paettava japanilaisten miehittäessä Luang Prabangin ja Sisavang Vong taipui viimein japanilaisten vaatimuksiin julistaen maan itsenäiseksi 8. huhtikuuta 1945. Champassakin kuningas Boun Om teki sen sijaan vastarintaa. Japani antautui ehdoitta vain hieman myöhemmin vuoden 1945 puolivälissä. 1. syyskuuta 1945 prinssi Phetsarath antoi uuden itsenäisyysjulistuksen kertomatta isälleen kuningas Sisavang Vongille. Kuningas piti puolestaan maata yhä osana Ranskan protektoraattia. Lopulta Phetsarathilta riistettiin hänen varakuninkaan arvonsa.


title: Luang Prabangin kuningaskunta

text: 12. lokakuuta 1945 Laosin itsenäisyyskomitea muodosti väliaikaisen hallituksen, joka käytti nimeä "Lao Issara" eli Itsenäinen Laos. Maalle laadittiin perustuslaki ja Sisavang Vong kutsuttiin maan perustuslailliseksi kuninkaaksi. Kuningas kieltäytyi ensin, jolloin hallitus äänesti hänen syrjäyttämisestään. Hänet kutsuttiin kuninkaaksi kuitenkin vielä uudelleen keväällä 1946 ja tällä kertaa kuningas taipui. Laosin kuninkaan kruunajaiset pidettiin 23. huhtikuuta. Tilanne muuttui kuitenkin jälleen ranskalaisten joukkojen edetessä kohti Vientianea. Kaupunki vallattiin jo 25. huhtikuuta ja Lao Issaran jäsenet pakenivat Mekongin toiselle puolelle. Luang Prabang vallattiin edelleen toukokuussa. Ranskalaiset olivat palauttaneet valtansa. Seuraavan vuoden toukokuussa 1947 ranskalaiset julistivat Ranskan liittoon kuuluvan Laosin kuningaskunnan perustamisesta, jonka kuningas oli jälleen Sisavang Vong.


title: Cibes Lift

text: Cibes Lift ['siːbes] on ruotsalainen hissien valmistaja, joka on erikoistunut pienten tilojen kevythisseihin ja on sillä alalla Euroopan suurimpia. Vuonna 1947 perustettu Cibes toimii 14 maassa. Henkilöstöä sillä on nelisensataa ja liikevaihtoa noin 100 miljoonaa euroa vuodessa.


title: Cibes Lift

text: Loppuvuodesta 2018 Cibesin suomalainen tytäryhtiö Cibes Hissit Oy (vuoteen 2013 Hissipörssi) osti turkulaisen jälkiasennettaviin hisseihin erikoistuneen Amslift Oy:n koko osakekannan sen perustajilta Juha Kivirannalta ja Paavo Lampelalta. Molemmat yritykset jatkavat omilla nimillään, ja Kiviranta nimitettiin molempien toimitusjohtajaksi. Cibes Hissit Oy:n toimitusjohtaja Pekka Pippuri siirtyi molempien yhtiöiden myyntijohtajaksi. Amslift on saanut alkunsa puoliksi ruotsalaisomisteisena Amslerina, jonka Kiviranta ja Lampela ostivat vuonna 1997 kokonaan itselleen.


title: Cibes Lift

text: Cibes Lift sai alkunsa vuonna 1947, kun ruotsalainen hissien kehittäjä Bertil Svedberg perusti yrityksen valmistamaan tavarahissejä. 1960-luvun keskivaiheilla yritys laajeni asuinrakennusten henkilöhisseihin. 1980-luvun loppuun asti Cibes toimi pelkästään Ruotsin markkinoilla, kunnes 1990-luvun mittaan se laajeni toimimaan ensin Suomessa ja Norjassa ja sitten tytäryhtiöiden kautta yhteensä yhdeksässä Euroopan maassa. Vuonna 2012 yrityksen tuotantolaitokset ja pääkonttori siirrettiin Järbosta Gävleen. Cibesin hissejä on myyty noin 50 maahan.


title: Suomen urheilu 1979

text: Suomen urheilu 1979 käsittelee vuoden 1979 merkittäviä uutisia ja tapahtumia suomalaisessa urheilussa.


title: Suomen urheilu 1979


title: Suomen urheilu 1979

text: Naisten listalla kuusi parasta olivat:


title: Mortimer Sackler

text: Mortimer Sackler (7. joulukuuta 1916 - 24. maaliskuuta 2010) oli yhdysvaltalainen psykiatri, yrittäjä ja taiteen keräilijä. Hän kokosi suuren omaisuuden lääketeollisuudessa, ja lahjoitti miljoonia koulutus-, tiede- ja kulttuurilaitoksille.


title: Mortimer Sackler

text: Sackler kasvoi Brooklynissä, opiskeli kahden veljensä Arthurin ja Raymondin tavoin lääketiedettä ja työskenteli valmistuttuaan Credmoorin psykiatrisessa keskuksessa.


title: Mortimer Sackler

text: Vuonna 1952 Sacklerin veljekset ostivat pienen patenttilääkkeitä myyvän yrityksen nimeltä Purdue Frederick, myöhemmin Purdue Pharma. Sen tuotteet edistivät ruoansulatusta ja korvavaikun poistoa. Jokainen veljeksistä omisti kolmanneksen yrityksestä, ja Mortimer ja Raymond olivat yhdessä toimitusjohtajia.


title: Mortimer Sackler

text: Vuonna 2007 Purdue Pharman johto todettiin oikeudessa syylliseksi harhaanjohtavaan mainontaan. Yritys oli markkinoinut lääkäreille ja potilaille OxyContinia väittäen että tuote aiheuttaa vähemmän riippuvuutta kuin muut saman ryhmän valmisteet. Tuomiota seurasi satoja muita oikeusjuttuja. Vuonna 2018 yhtiötä syytettiin Yhdysvaltojen opioidi-epidemiasta.


title: Mortimer Sackler

text: Mortimer Sackler oli naimisissa kolme kertaa. Kolme hänen seitsemästä lapsestaan on Purdue Pharman hallituksessa.


title: Raymond Sackler

text: Raymond Sackler (1920–2017) oli yhdysvaltalainen psykiatri, yrittäjä ja taiteen keräilijä. Hän kokosi suuren omaisuuden lääketeollisuudessa, ja lahjoitti miljoonia koulutus-, tiede- ja kulttuurilaitoksille.


title: Raymond Sackler

text: Sackler kasvoi Brooklynissä, opiskeli lääketiedettä Glasgowissa ja Walthamissa, missä hän väitteli vuonna 1944. Hän työskenteli valmistuttuaan kahden veljensä Mortimer ja Arthurin tavoin lääketiedettä ja Credmoorin psykiatrisessa keskuksessa.


title: Raymond Sackler


title: Raymond Sackler


title: Raymond Sackler

text: Kaksi hänen lastaan ja yksi lapsenlapsi ovat Purdue Pharman hallituksessa.


title: Barthélemy Joubert

text: Barthélemy Catherine Joubert (14. huhtikuuta 1769 Pont-de-Vaux, Ranska – 15. elokuuta 1799 Novi Ligure, Italia) oli ranskalainen divisioonakenraali, joka toimi komentajana Ranskan vallankumoussodissa ja saavutti useita voittoja Pohjois-Italiassa.


title: Barthélemy Joubert

text: Joubertin isä oli asianajaja. Hän karkasi kotoa 15-vuotiaana liittyäkseen armeijan tykistöön, mutta isä pakotti hänet palaamaan, minkä jälkeen hän opiskeli lakia Lyonin ja Dijonin yliopistoissa. Vallankumouksen puhjettua vuonna 1789 Joubert liittyi Ranskan kansalliskaartiin kersanttina, ja syksyllä 1791 hän siirtyi armeijan Ainin vapaaehtoispataljoonaan. Sodan puhjettua vuonna 1792 hänet ylennettiin upseeriksi ja siirrettiin pian Italian-armeijaan. Puolustaessaan erästä reduttia Col de Tenden solassa syyskuussa 1793 hän jäi vihollisen sotavangiksi, mutta vapautui vuoden lopussa. Hänet ylennettiin 1794 pataljoonankomentajaksi ja 1795 prikaatinkomentajaksi. Osallistuttuaan Loanon taisteluun hänet ylennettiin vuoden 1795 lopussa prikaatikenraaliksi.


title: Barthélemy Joubert

text: Joubert nousi maineeseen kenraali Napoléon Bonaparten tultua Italian-armeijan komentajaksi vuonna 1796. Joubert osallistui muun muassa itävaltalaisia vastaan käytyihin Montenotten, Millesimon, Mondovìn, Lodin ja Castiglionen taisteluihin sekä komensi Veronan kaupungin vallannutta kärkijoukkoa. Vuoden 1796 lopussa Joubert ylennettiin divisioonakenraaliksi. Hänen joukkonsa olivat keskeisessä roolissa tammikuussa 1797 käydyssä voittoisassa Rivolin taistelussa, joka sai alkunsa itävaltalaisen Joseph Alvinczyn hyökätessä hänen asemiaan vastaan. Bonaparten kevään 1797 sotaretkellä Joubertin 20 000 miestä käsittänyt divisioona muodosti armeijan vasemman siiven, joka eteni itsenäisesti syvälle Tiroliin. Joubert taisteli lopulta tiensä Steiermarkiin, jossa hän avusti huhtikuussa 1797 Bonapartea Leobenin välirauhanneuvotteluissa. Joulukuussa 1797 Joubert lähetettiin Pariisiin viemään viholliselta vallattuja sotalippuja direktoriohallitukselle, joka nimitti hänet saman tien Hollannin-armeijan komentajaksi. Hänet siirrettiin heinäkuussa 1798 Mainzin-armeijan ja lokakuussa 1798 Italian-armeijan komentajaksi. Hän pakotti Sardinian kuningaskunnan solmimaan rauhan.


title: Barthélemy Joubert

text: Joubert erosi Italian armeijan komentajuudesta joulukuussa 1798 ja tehtävään pikaisesti palattuaan uudelleen tammikuussa 1799, koska ei tullut toimeen siviiliviranomaisten kanssa. Joubertin ollessa kesällä 1799 Pariisissa Emmanuel Joseph Sieyès suunnitteli käyttävänsä häntä apuna suunnittelemassaan sotilasvallankaappauksessa direktorion syrjäyttämiseksi, mutta lopulta tämä tehtävä päätyi Bonapartelle. Heinäkuussa 1799 Joubert nimitettiin uudelleen Italian-armeijan komentajaksi, mutta hänen pyynnöstään aiempi komentaja, kenraali Jean Victor Moreau jäi rintamalle ja toimi hänen neuvonantajanaan, sillä vihollinen vaikutti nyt ylivoimaiselta. Joubert saapui armeijansa luo 5. elokuuta 1799. Vain kymmenen päivää myöhemmin hän kaatui heti Novin taistelun alussa, jossa hänen armeijansa kärsi tappion marsalkka Aleksandr Suvorovin komentamille venäläis-itävaltalaisille joukoille.


title: Barthélemy Joubert

text: Joubertin nimi on kaiverrettu Pariisin Riemukaareen.


title: Hyvät katsojat

text: Hyvät katsojat on Endemol Shine Finlandin tuottama visailuohjelma, jota esitetään Yle TV1 -kanavalla lauantai-iltaisin kello 21.15.


title: Juho Keskinen

text: Juho Keskinen on suomalainen futsalmaalivahti. Keskinen edustaa kaudella 2018–2019 Futsal-liigassa pelaavaa Oulun Tervareita, jonka riveissä hän on pelannut valtaosan urastaan.


title: Juho Keskinen

text: Keskinen on voittanut Suomen mestaruuden Ilves FS:n kanssa sekä hopeaa (kaudella 2013–2014) ja pronssin (kaudella 2011–2012) Tervareissa.


title: Juho Keskinen

text: Keskinen on pelannut maalivahtina myös jalkapalloa edustaen mm. AC Oulua ykkösessä ja OPS:ia kakkosessa . Keskinen lopetti jalkapallouransa 2015.


title: François Séverin Marceau

text: François Séverin Marceau-Desgraviers (1. maaliskuuta 1769 Chartres, Ranska – 21. syyskuuta 1796 Altenkirchen, Pfalzin vaaliruhtinaskunta) oli ranskalainen divisioonakenraali, joka toimi komentajana Ranskan vallankumoussodissa.


title: François Séverin Marceau

text: Marceau oli lakimiehen poika, joka liittyi vuonna 1785 vapaaehtoisena jalkaväkirykmenttiin Angoulêmessa. Hän osallistui Bastiljin valtaukseen heinäkuussa 1789 ja liittyi välittömästi vastaperustettuun Ranskan kansalliskaartiin, jossa hän kohosi nopeasti kapteeniksi. Vuonna 1791 hän liittyi Chartresissa Eure-et-Loirin vapaaehtoispataljoonaan, jossa hänet seuraavana vuonna ylennettiin everstiluutnantiksi. Marceau osallistui syyskuussa 1792 tappiolliseen Verdunin linnoituksen puolustukseen. Sen jälkeen hän siirtyi kyrassieerijoukkojen luutnantiksi ja sittemmin kevyen ratsuväen kapteeniksi.


title: François Séverin Marceau

text: Seuraavan vuoden Marceau vietti taisteluissa Vendéen kapinallisia vastaan. Hän kunnostautui Saumurin taistelussa kesäkuussa 1793 ja Luçonin taistelussa elokuussa. Hänet ylennettiin 16. lokakuuta 1793 vain 24-vuotiaana prikaatikenraaliksi, ja seuraavana päivänä hän oli yhtenä komentajana kapinallisia vastaan käydyssä voittoisassa Cholet’n taistelussa. Seuraavassa kuussa Marceau ylennettiin divisioonakenraaliksi ja 27. marraskuuta hänestä tuli kapinaa kukistaneen läntisen armeijan tilapäinen komentaja. Hän löi kenraali Jean-Baptiste Kléberin tuella kapinalliset lopullisesti joulukuussa 1793 Le Mansin ja Savenayn taisteluissa, mutta jätti sen jälkeen tehtävänsä terveyssyistä.


title: François Séverin Marceau

text: Toukokuussa 1794 Marceausta tuli divisioonan komentaja Ardennien armeijassa. Hän osallistui kesäkuussa Fleurusin taisteluun. Sen jälkeen hän siirtyi komentamaan divisioonaa Sambren ja Meusen armeijassa. Hän valtasi lokakuussa 1794 Koblenzin, emigranttirojalistien ”pääkaupungin”. Huhtikuussa 1795 Marceau osallistui Reinin yli tehtyyn hyökkäykseen ja Mainzin saartoon. Syksyllä 1795 Marceaun joukot piirittivät Ehrenbreitsteinin linnoituksen ja löivät myöhemmin itävaltalaiset Soultzbachissa. Hän solmi vuoden lopussa itävaltalaisen kenraali Paul Krayn kanssa puoli vuotta kestäneen aselevon. Vuoden 1796 hyökkäyksen aikana Marceau komensi kolmea divisioonaa, jotka muodostivat alun perin kenraali Jean-Baptiste Jourdanin armeijan vasemman sivustan, mutta joutuivat perääntymisvaiheessa vihollista viivyttäviksi jälkijoukoiksi. Marceau kävi viivytystaisteluja Limburgissa ja Freylingenissä, mutta haavoittui kuolettavasti Altenkirchenin luona käydyssä taistelussa tirolilaisen jääkärin karbiinista. Hän kuoli vain 27-vuotiaana. Itävaltalaisten komentaja arkkiherttua Kaarle määräsi omat sotilaslääkärinsä auttamaan häntä ja luovutti hänen ruumiinsa takaisin ranskalaisille.


title: François Séverin Marceau

text: Kenraali Kléber suunnitteli Marceaun pyramidinmuotoisen hautamuistomerkin Koblenzissa. Marceaun tuhkat on myöhemmin siirretty Pariisin Panthéoniin. Hänen nimensä on kaiverrettu Pariisin Riemukaareen. Riemukaaressa on myös kuvanveistäjä Philippe Joseph Henri Lemairen toteuttama suuri korkokuva, joka esittää Marceaun hautajaisia.


title: Tōkyō rinkai kōsokutetsudō

text: Tōkyō rinkai kōsokutetsudō eli Tōkyō rinkai -pikarautatie (, eli "TWR") on Japanin pääkaupungissa Tokiossa rautatieliikennettä harjoittava kolmannen sektorin yritys. Se liikennöi Rinkai-linjaa, kaupungin rannikkoalueita palvelevaa 12,2 kilometriä pitkää pääosin maanalaista rautatielinjaa, jolta harjoitetaan kuitenkin myös vastavuoroista läpiajoliikennettä JR Higashi-Nihonin Saikyō-linjalle. Rinkai-linjalla on kahdeksan asemaa ja vuonna 2016 sitä käytti noin 250 000 matkustajaa päivässä.


title: Tōkyō rinkai kōsokutetsudō

text: Valtaosan yhtiön osakepääomasta, 91,32 prosenttia, omistaa Tokion metropoli. Sillä on 273 työntekijää (vuonna 2016). Yhtiön pääkonttori sijaitsee Tokion Kōtōn erillisalueen Aomin kaupunginosassa.


title: Tōkyō rinkai kōsokutetsudō

text: Yurikamome-automaattimetron tavoin Rinkai-linja rakennettiin palvelemaan Tokion kehittyviä rannikkoalueita, kuten Odaibaa. Tōkyō rinkai -pikarautatie perustettiin 12. maaliskuuta 1991 ("rinkai" tarkoittaa merenrantaa). Rinkai-linjan ensimmäisen vaiheen rakennustyöt aloitettiin vuonna 1992 ja Shin-Kiban ja Tōkyō teleportin välinen, lähes 5 kilometrin pituinen osuus avattiin vuonna 1996. Linjaa jatkettiin Tennōzun saarelle vuonna 2001 ja lopulta Ōsakiin saakka vuoden 2002 joulukuussa.


title: Tōkyō rinkai kōsokutetsudō

text: Tōkyō rinkai -pikarautatie liikennöi metron kaltaista, pääosin maan alla kulkevaa Rinkai-linjaa, joka liittää toisiinsa Shin-Kiban ja Ōsakin vaihtoasemat useiden Tokionlahden tekosaarien kautta. Ōsakista harjoitetaan vastavuoroista läpiajoliikennettä JR Higashi-Nihonin Saikyō-linjalle Shibuyan ja Shinjukun suuntaan aina Kawagoeen saakka.


title: Suomen urheilu 1980

text: Suomen urheilu 1980 käsittelee vuoden 1980 merkittäviä uutisia ja tapahtumia suomalaisessa urheilussa.


title: Suomen urheilu 1980

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1980

text: Naisten listalla kuusi parasta olivat:


title: Grönlantilaiset

text: Grönlantilaiset ovat inuitteihin kuuluva kansa, jotka asuvat pääasiassa Grönlannissa. 89% Grönlannin asukkaista ovat grönlantilaisia, eli 51 349. Noin 20 000 grönlantilaista asuu Tanskassa.


title: Paradise (Kalifornia)

text:
d
Paradise on kaupunki Butten piirikunnassa, Kaliforniassa, Yhdysvalloissa. Vuoden 2010 väestönlaskennassa kaupungissa asui 26 218 ihmistä.


title: Paradise (Kalifornia)

text: 8. marraskuuta 2018 alkanut suuri metsäpalo,"Camp Fire", tuhosi suurimman osan Paradisen kaupungista ja viereisen Concowin yhteisöistä.


title: Paradise (Kalifornia)

text: Paradiseen perustettiin ensimmäinen postitoimisto vuonna 1877, se suljettiin hetkeksi vuonna 1911, mutta avattiin uudelleen myöhemmin samana vuonna, kun Orloffin postitoimisto suljettiin. Monia vuosia Butte county Railroad operoi junia, jotka palvelivat lähialueen sahoja ja myllyjä.


title: Paradise (Kalifornia)

text: Yhteisön tunnettiin aiemmin neljällä eri nimellä: "Leonards Mill", "Poverty Ridge", "Pair-O-Dice", "Paradice".


title: Paradise (Kalifornia)

text: Legenda sanoo, että kaupunki oli nimetty, koska "Pair-o'Dice Salongin" kotipaikka oli siellä. Ajatusta tukee tukee myös vuoden 1900 rautatiekartta, jossa viitataan kaupunkiin nimellä "Paradice". Asiakirjoja ei kuitenkaan ole löydetty, jotka voisi todistaa perustamisen ajankohtaa, eikä myöskään anna selitystä kaupungin nimelle rautatiekartalla.


title: Paradise (Kalifornia)

text: Geeni Sylva, läheisen Orovillen kaupungin entinen pormestari, on todennut, että salonkitarina on väärä, ja että nimen todellinen etymologia voidaan jäljittää hänen iso-iso-isoisäänsä, William Pierce Leonardiin, joka nimesi kaupungin kesäpäivänä vuonna 1864, kuuman ja pölyisen ajomatkan päätteksi kun hän saapuu Sacramento Valleyn sahalle, kun henkilökunta oli tauolla, Leonard "veti syvään henkeä viileää, puhdasta ilmaa, ja huudahti: 'voi pojat, tämä on "paratiisi".'" Sylvan selitys voi myös olla "mukavan kekseliäs historiallinen fiktio", mutta hän arvelee, että kaupunki oli varmaan nimensä mukaan miellyttävä paikka asua.


title: Paradise (Kalifornia)

text: Kesäkuussa 2008 metsäpalo, nimeltään "Humboldt Fire" poltti yli 9 200 hehtaarin verran maata ja metsää Chicon ja Paradisen välistä. Peräti 9 300 ihmistä jouduttiin evakuoimaan lounais Paradisesta, kunnes palo kunnes palo saatiin hallintaan.


title: Paradise (Kalifornia)

text: Heinäkuussa 2008 metsäpalo nimeltään "Camp Fire" syttyi kaupungin pohjoispuolella, jossa Feather-joki sijaitsee. Jälleen tuhannet evakuoitiin kodeistaan, mutta palo ei ylittänyt jokea. Se oli osa suurempaa monimutkaista palojen sarjaa, jota kutsutaan Butte Lightning Complex tai BTU Complex, johon sisältyy myös Belden ja Pit -metsäpalot. (Tämä oli eri kuin vuoden 2018 palo, vaikkakin sama nimi.)


title: Paradise (Kalifornia)

text: 8. marraskuuta 2018 kello 6:33 saatiin ilmoitus pensaspalosta Camp Creek Roadin lähellä. Pian syttymisen jälkeen liekit lähtivät leviämään rajusti, Butten piirikunnan Sheriffin Toimisto määräsi evakuoitavaksi Paradisen itä neljänneksen, ja kaikki muut osat tuntia myöhemmin. Myös muita paikkoja määrättin evakuoitavaksi. Osa paikoista sai vain evakuointivaroituksen.


title: Paradise (Kalifornia)

text: Saman päivän aikana suurin osa Paradisen kaupungista ja Concowin yhteisöstä oli tuhoutunut tulen seurauksena. Scott McLean, Kalifornian palopäällikkö, sanoi; "Puhumme järkyttyneenä ... Kaupungin keskusta palanut kokonaan maantasalle. Eteläpuoli sekä pohjois-puoli ovat ottaneet myös paljon vahinkoa."  84 ihmistä kuoli Paradisessa ja Concowissa, monia ihmisiä katosi ja kymmeniätuhansia rakennuksia tuhoutui.


title: Paradise (Kalifornia)

text: Tätä paloa pidetään Kalifornian historian tuhoisimpana metsäpalona.


title: Paradise (Kalifornia)

text: Paradise sijaitsee 16 km Chicosta itään ja 137 km Sacramentosta pohjoiseen.


title: Paradise (Kalifornia)

text: Kaupunki on levittäytynyt laajalle harjanteen päälle ja sitä ympäröi syvät kanjonit, jotka ovat muodostaneet lännessä Feather-joki, ja idässä Butte Creekin sivujoki. Kaupungin alueen korkeus on 542m. Kaupunki itsessään on noin kahdeksan kilometriä itään kaupungin Chico, ja kymmenen kilometriä pohjoiseen Oroville - alueella.


title: Paradise (Kalifornia)

text: Yhdysvaltojen Census Bureaun mukaan kaupungin kokonaispinta-ala on 47 km ja yli 99 % siitä on maata.


title: Paradise (Kalifornia)

text: Paradisen ilmasto on kuuma-kesä Välimeren ilmasto Köppen ilmasto luokitus - järjestelmän mukaan.


title: Paradise (Kalifornia)

text: Tilastoinnissa Paradise luokitellaan Chicon metropolialueeseen.


title: Paradise (Kalifornia)

text: Yhdysvaltain vuoden 2010 väestönlaskenta kertoi, että Paradisen väkimäärä on 26 218. Sen asukastiheys oli 552,5 henkilöä per neliökilometri. Paradisen rotujakauma oli 24 129 (92.0%) valkoisia, 112 (0.4%) afroamerikkalaisia, 301 (1.1%) intiaaneja, 330 (1.3%) aasialaisia, 24 (0.1%) Tyynenmeren saarelaisiaa, 416 (1.6%) muiden rotujen edustajia, ja 906 (3.5%) ihmisiä, joiden taustassa on kaksi tai enemmän rotuja. Espanjalaisia tai latinoita oli 1 836 henkilöä (7.0%).


title: Paradise (Kalifornia)

text: Väestönlaskenta ilmoitti, että 25 810 ihmistä (98,4% väestöstä) asui kotitalouksissa, 139 (0,5%) asui ei-institutionalisoituissa ryhmäkodeissa, ja 269 (1,0%) oli laitoshoidossa.


title: Paradise (Kalifornia)

text: Kaupungissa oli 11 893 kotitaloutta, joista 2 574 (21,6%) oli alle 18-vuotiaita lapsia, 5 227 (44,0%) oli vastakkaista sukupuolta olevia aviopareja, 1 308 (11,0%) Pelkkiä naisia, 511 (4,3%) Pelkkiä miehiä. 742 (6,2%) naimatonta vastakkaista sukupuolta, ja 94 (0,8%) samaa sukupuolta olevia aviopareja tai kumppanuuksia. Keskimääräinen kotitalouden koko oli 2,17 henkilöä. Kaupungissa oli 7 046 perhettä (59,2% kaikista kotitalouksista); keskimääräinen perheen koko oli 2,73 henkilöä.


title: Paradise (Kalifornia)

text: Paradisessa toimii Paradise Unified School District, sekä useita riippumattomia Charter ja yksityiskouluja.


title: Paradise (Kalifornia)

text: Paradise Unified School Districtin kouluja ovat:Paradisessa ei ole paljoa muita vaihtoehtoja, kuin ajaa omalla autolla. Paradisen/Magalia aluetta palvelee "B-linja" jota ajaa Butte County Transit. Butte Community College tarjoaa myös linja-autokuljetusta opiskelijoille.


title: Paradise (Kalifornia)

text: Internet radio Radio Paradise, on perustettu- ja toimii Paradisessa.


title: Paradise (Kalifornia)

text: Paikallinen sanomalehti on "Paradise Post"


title: Paradise (Kalifornia)

text:
Kohtauksia "Tuulen viemää" elokuvasta kuvattiin Paradisessa Stark Lanen läheisyydessa.
Paradisea on myös käytetty sarjakuvassa "pickle, "jonka teki Brian Crane, 22. kesäkuuta 2011.


title: Räyhä-Ralf valloittaa internetin

text: Räyhä-Ralf valloittaa internetin (engl. "Ralph Breaks the Internet") on vuonna 2018 valmistunut Disneyn animaatioelokuva. Elokuva on Walt Disney Animation Studiosin 57. animaatioelokuva.


title: Räyhä-Ralf valloittaa internetin

text: Elokuva esitettiin Yhdysvalloissa 21. marraskuuta 2018 ja se saa Suomessa ensi-iltansa 1. helmikuuta 2019.


title: Eero Hautaniemi

text: Eero Ilmari Hautaniemi (s. 1965) on suomalainen yritysjohtaja, joka toimi Oriolan toimitusjohtajana vuodesta 2006 vuoteen 2017. Hän aloitti Lassila & Tikanojan toimitusjohtajana 1. tammikuuta 2019.


title: Ilmari Jokinen

text: Ilmari Alexander Jokinen (25. elokuuta 1878 Helsinki – 20. heinäkuuta 1938 Helsinki) oli merikapteeni, joka toimi merenkulkuhallituksen pääjohtajana.


title: Ilmari Jokinen

text: Ilmari Jokisen vanhemmat olivat talonomistaja Jonas Jokinen ja Sofia Oxén ja puoliso vuodesta 1912 Karin Walborg Frida Elisabeth Godenhjelm. Jokinen kävi teknillisen reaalikoulun, opiskeli Pietarissa ja lähti merille 1896. Perämiestutkinnon hän suoritti 1901 ja merikapteenin tutkinnon 1904. Jokinen oli parkkilaiva "Fennian" päällikkö 1906, kuunari ja koululaiva "Glenardin" päällikkö 1907–1910, höyrylaiva "Mareografin" päällikkö 1911–1912 ja jäänmurtaja "Tarmon" päällikkö 1917–1918 Suomen sisällissodan aikana. Jokinen vei tuolloin "Tarmolla" senaatin puheenjohtaja P. E. Svinhufvudin turvaan Helsingistä Tallinnaan. "Eläköön"-nimisen tarkastuslaivan päällikkönä Jokinen toimi 1918–1926. Luotsilaitoksen palveluksessa hän oli 1910–1912 ja Suomen Höyrylaiva Osakeyhtiön palveluksessa 1912–1918. Oltuaan Vaasan luotsipiirin päällikkö 1926–1931 Jokisesta tuli merenkulkuhallituksen pääjohtaja vuodesta 1931 aina kuolemaansa saakka. Aliluutnatiksi Jokinen ylennettiin 1910 ja reservin kapteeniluutnantiksi 1920. Eri aluksilla hän kiersi maapallon kuusi kertaa ja ylitti päiväntasaajan 24 kertaa.


title: Pikkulehtikala

text: Pikkulehtikala ("Pterophyllum leopoldi)" on ahvenkaloihin kuuluva kala, jota pidetään myös akvaariokalana.


title: Pikkulehtikala

text: Pikkulehtikala kasvaa noin 12 cm pitkäksi. Se on muuten vaalea, mutta siinä on kolme mustaa raitaa, silmän kohdalla, ruumiin keskellä ja pyrstön lähellä.


title: Pikkulehtikala

text: Pikkulehtikala on kotoisin Brasiliasta ja Guyanasta.


title: Pikkulehtikala

text: Pikkulehtikala on hyvin sävyisä ja rauhallinen, aika arka parvikala. Se sopii hyvin pienten tetrojen ja monnisten kanssa.


title: Pikkulehtikala

text: Pikkulehtikalalle sopiva pH on 6-7, veden kovuus alle kymmenen ja lämpötila 25-29 astetta. Kala tarvitse ravinnokseen paljon eläviä ja pakastettuja hyönteistoukkia ja kuivaruokia.


title: Suomi–Katalonia-ystävyysseura

text: Suomi–Katalonia-ystävyysseura on vuonna 2018 perustettu seura, jonka tarkoituksena on katalaanin kielen sekä Katalonian kulttuurin ja historiatietämyksen edistäminen Suomessa. Seura järjestää katalaanin kielikursseja ja Katalonia-aiheisia tapahtumia. Seuran käytännön asioista huolehtii Janne Riitakorpi.


title: Suomi–Katalonia-ystävyysseura

text: Seura ei ota kantaa Kataloniaa koskeviin poliittisiin kysymyksiin, kuten kysymykseen Katalonian itsenäistymisestä.


title: Suomi–Katalonia-ystävyysseura

text: Suomi–Katalonia Seura


title: Villars-sur-Glâne

text: Villars-sur-Glâne on kaupunki Sveitsissä Fribourgin kantonissa. Kaupungissa on runsaat 12 000 asukasta.


title: Villars-sur-Glâne

text: Villars-sur-Glâne sijaitsee Glâne- ja Sarinejokien laaksoissa pari kilometriä Fribourgista lounaaseen. Kaupungit muodostavat yhteisen kaupunkialueen.


title: Villars-sur-Glâne

text: SBB:n rautatie Fribourgista Romontiin, Palézieux’hön ja Lausanneen kulkee kaupungin kautta. Myös moottoritie A12 kulkee Villars-sur-Glânen kautta.


title: Dodi Lukebakio

text: Dodi Lukebakio (s. 24. syyskuuta 1997 Asse, Belgia) on belgialainen jalkapalloilija, pelipaikaltaan oikea laitahyökkääjä. Hän on pelannut Kongon demokraattisen tasavallan maajoukkueessa yhden maaottelun vuonna 2016 ja edustanut sen jälkeen Belgian alle 21-vuotiaiden maajoukkuetta. Seuratasolla hän aloitti ammattilaisuransa Anderlechtin joukkueessa kaudella 2015–2016. Pelattuaan Anderlechtin lisäksi lainasopimuksilla ranskalaisseura Toulousessa ja Belgian Charleroissa hän siirtyi englantilaisseura Watfordiin tammikuussa 2018. Kauden 2018–2019 hän pelaa lainasopimuksella Saksan Bundesliigan Fortuna Düsseldorfissa.


title: Dodi Lukebakio

text: Lukebakion huippuhetki maalintekijänä on toistaiseksi ollut Bundesliiga-ottelu vieraskentällä Bayern Müncheniä vastaan 24. marraskuuta 2018. Tuolloin hän teki kolme maalia, joiden ansiosta Düsseldorf nousi tasapeliin 3–3 ennakkosuosikkia vastaan.


title: Chico

text: Chico on noin 90 000 asukkaan kaupunki Butten piirikunnassa, Kaliforniassa, Yhdysvalloissa.


title: Chico

text: Chico sijaitsaee noin 145 km Sacramentosta pohjoiseen Sacramento-joen laaksossa. Sen perusti vuonna 1869 John Bidwell. Kaupunki oli aluksi maataloustuotannon keskus. Teollistuminen alkoi vuonna 1904 perustetusta tulitikkutehtaasta.


title: Chico

text: Kalifornian osavaltionyliopistolla, CSU:lla on ollut kampus Chicossa vuodesta 1887. Se aloitti opettajankoulutuslaitoksella, mutta nykyisin siellä voi suorittaa maisterin tutkinnon jo sadassa pääaineessa. Suurimmat koulutusohjelmat ovat liiketalous, psykologia, sairaanhoito, rikosoikeus ja kasvatustiede.


title: Chico

text: Vuoden 2010 väestönlaskennassa kaupungissa oli 86 187 asukasta, arvio vuodelle 2017 oli jo yli 93 000. Asukkaista noin 83% on valkoisia.


title: Ilkka Hanski (muusikko)

text: Ilkka Hanski (s. 1. joulukuuta 1952) on suomalainen jazz-basisti ja bassonsoiton opettaja.


title: Ilkka Hanski (muusikko)

text: Hanski opiskeli kontrabassonsoittoa Sibelius-Akatemiassa Olli Kososen johdolla. Hän on soittanut sekä kontra- että sähköbassoa monissa jazz- ja rock-kokoonpanoissa, kuten Piirpaukessa ja Tapiola Big Bandissä sekä Jukka Tolosen, Eero Koivistoisen, Jukka Linkolan ja Vladimir Shafranovin yhtyeissä. Hän on säestänyt muun muassa Archie Sheppiä, Buck Claytonia, Mark Murphyä ja Bob Brookmeyeria heidän Suomen-vierailuillaan.


title: Ilkka Hanski (muusikko)

text: Ilkka Hanski on opettanut bassonsoittoa muun muassa Helsingin pop- ja jazzkonservatoriossa. Vuonna 2018 häneltä ilmestyi 400-sivuinen oppikirja "Jazzbasso, Perusteet ja improvisointi".


title: Meritähtipäivikki

text: Meritähtipäivikki ("Sesuvium portulacastrum") on monivuotinen ruohovartinen päivikkikasvien heimoon kuuluva kasvilaji. Se on trooppisten ja subtrooppisten rantojen pioneerilaji.


title: Meritähtipäivikki

text: Meritähtipäivikki on ruohovartinen, ja se voi kasvaa lähes pystynä, suikertavasti tai köynnöstävästi. Kasvi voi kasvaa 30 senttimetriä korkeaksi.


title: Meritähtipäivikki

text: Versot ovat vihertävän vaaleanpunaisia tai punaisia. Niissä kasvaa hajanaisesti vastakkaisesti asettuneita lehtiä. Kasvi kukkii ympäri vuoden, ja sen kukat ovat vaaleanpunaisesta purppuraan, todella harvinaisesti valkoisia.


title: Meritähtipäivikki

text: Meritähtipäivikki kasvaa yleensä hiekkaisilla ja kosteilla paikoilla, kuten rannoilla, mangroveilla, dyyneillä, hiekkatasangoilla ja soilla. Meritähtipäivikki on rantojen pioneerilaji, jota kasvaa laajalla alueella trooppisen ja subtrooppisen vyöhykkeen rannoilla. Sen levinneisyys ulottuu suurin piirtein 34:nnelle pohjoiselle ja 42:nnelle eteläiselle leveysasteelle.


title: Marjatta Moulin

text: Aino Marjatta Moulin (o.s. Heimolainen, 23. marraskuuta 1926 Mänttä – 6. marraskuuta 2018) oli suomalainen miekkailija.


title: Marjatta Moulin

text: Moulin edusti Suomea miekkailijana Rooman olympialaisissa 1960. Hän karsiutui florettimiekkailun ensimmäisellä kierroksella. Maailmanmestaruuskilpailuihin Moulin osallistui useita kertoja vuosina 1953–1974. Vuonna 1959 hän voitti ensimmäisenä suomalaisena naismiekkailijana henkilökohtaisessa kilpailussa Pohjoismaiden mestaruuden. Kaksi vuotta myöhemmin hän voitti Pohjoismaiden mestaruuden joukkuekilpailussa.


title: Marjatta Moulin

text: Kotimaassa Moulin edusti Helsingin Miekkailijoita. Hän voitti floretilla henkilökohtaisen Suomen mestaruuden kahdeksan kertaa, vuosina 1955, 1957, 1960, 1962, 1966, 1967, 1968 ja 1972. Lisäksi hän voitti yli 20 joukkuemestaruutta vuosina 1954–1973.


title: Marjatta Moulin

text: Marjatta Moulinin sisko Aune Pärnänen (o.s. Heimolainen) voitti 100 metrin vapaauinnissa Suomen-mestaruuden vuosina 1944, 1946 ja 1948.


title: Heikki Vappula

text: Heikki Antero Vappula (6. tammikuuta 1967 Tuusula – 23. marraskuuta 2018 Zimbabwe) oli UPM:n biorefining-liiketoiminta-alueen johtaja. Vappula aloitti UPM:n palveluksessa hankinnasta vastaavana johtajana 2006. Vuosina 2010–2013 hän toimi UPM:n Energy & Pulp -liiketoimintaryhmän johtajana. Vuodesta 2013 alkaen hän työskenteli viimeisimmässä tehtävässään UPM:n Biorefining -liiketoiminnan johtajana. Vappula kuoli 23. marraskuuta 2018 lento-onnettomuudessa Zimbabwessa.


title: Heikki Vappula

text: Vappula oli Metsäteollisuus ry:n hallituksen jäsen. Aiemmin hän työskenteli 13 vuotta Nokian palveluksessa.


title: Silokoirahai

text: Silokoirahai ("Mustelus mustelus") on koirahaiden heimoon kuuluva kala. Carl von Linné kuvasi lajin vuonna 1758.


title: Silokoirahai

text: Laji on suurikokoinen, tavallisesti noin metrin pituinen kala, mutta kahden metrin yksilöitäkin on tavattu. Silokoirahai elää noin 25 vuoden ikäiseksi.


title: Silokoirahai

text: Silokoirahai elää Atlantin valtamerellä. Lajia on löydetty noin 600 metrin syvyydestä. Silokoirahai saavuttaa sukukypsyyden 70–80 senttimetrin pituisena, viidestä viiteentoista poikasta syntyvät 40 senttimetrin pituisina.


title: Vappula (sukunimi)

text: Vappula on sukunimi, joka on muun muassa seuraavilla suomalaisilla henkilöillä:


title: Susisilli

text: Susisilli ("Chirocentrus nudus") on susisillien heimoon kuuluva merikala, joka elää indopasifisella merialueella, 47 eri maassa. Susisilli painaa noin 400 grammaa ja on korkeintaan metrin pituinen. Laji elää pinnassa, korkeintaan 150 metrin syvyydessä. Joidenkin vahvistamattomien havaintojen mukaan laji esiintyisi Japanissa.


title: Jyrki Matra

text: Jyrki Matra (1. lokakuuta 1897 Imatra – ?) oli suomalainen näyttelijä. Hän teki uransa maailmansotien välisenä aikana, ja aikakaudelleen tyypillisesti hänellä oli useita lyhyitä kiinnityksiä eri teattereihin.


title: Jyrki Matra

text: Matran vanhemmat olivat kauppias Gustaf Adolf Skutnabb ja Sofie Backlund. Imatran yhteiskoulun käytyään hän opiskeli muun muassa piirustusta, lausuntaa ja laulua. Matra aloitti näyttämötaiteellisen uransa Suomalaisessa Operetissa Viipurissa vuonna 1919. Sieltä hän siirtyi jo samana vuonna Jyväskylän Teatteriin. 1920- ja 1930-luvuilla Matra työskenteli kiinnitettynä näyttelijänä muun muassa Porin Näyttämöllä, Joensuun Teatterissa, Koiton Näyttämöllä ja Viipurin Kaupunginteatterissa. Vuosina 1938–1939 Matra toimi Rauman Teatterin johtajana.


title: Jyrki Matra

text: Matra näytteli komediallisia rooleja ja rakastajatehtäviä - termi, jota 1930 julkaistussa näyttelijämatrikkelissa käytetään. Hänen roolitehtäviään olivat muun muassa Ilveilijä näytelmässä "Itkevä ilveilijä" ja nimiosa näytelmässä "Lemmin poika". Hän näytteli myös rättärin roolin suositussa laulunäytelmässä "Tukkijoella". Matran rooliluetteloon kuuluu niin ikään Klaus Kurjen ja Uolevin roolit "Elinan surmassa".


title: Jyrki Matra

text: Matralla oli yksi elokuvarooli: hän näytteli saksalaista kapteenia Kalle Kaarnan draamaelokuvassa "Jääkärin morsian (1931)". Elokuvaan hänet on kreditoitu alkuperäisellä nimellään, Georg Skutnabb.


title: Pienet rukoukset

text: Pienet rukoukset on Samuli Putron tuleva, hänen soolouransa kuudes studioalbumi. Se julkaistaan 1. maaliskuuta 2019.


title: Pienet rukoukset

text: Levyn ensimmäinen single, ”Ilmasta tehtyjä”, julkaistiin 22. marraskuuta 2018. Se kertoo ”kahdesta ihmisestä, jotka ovat olleet toistensa elämissä sekä rakastavaisina että ystävinä. He ovat toistensa historia, nykyisyys ja tulevaisuus, vaikka eivät sitä aina olisi tahtoneet.”


title: Pienet rukoukset

text: Albumin tiimoilta Putro pitää samannimisen, yhdeksänosaisen konserttisarjan Helsingin Ateneumissa tammi–helmikuussa 2019.


title: Leena Valmu

text: Leena Valmu (s. 1966) on suomalainen lasten- ja nuortenkirjailija ja biolääketieteen tutkija. Valmu on oppiarvoltaan filosofian tohtori. Hän on julkaissut sekä tieteellisiä että kaunokirjallisia teoksia. Valmun kirja Veera tiellä oli yksi vuoden 2010 Topelius-palkintoehdokkaista.


title: Laosin kuningaskunta

text: Laosin kuningaskunta oli nykyistä Laosia hallinnut monarkia vuosien 1947 ja 1975 välillä. Ranskalaiset asettivat kuningaskunnan aluksi osana Ranskan liittoa, mutta he joutuivat lähtemään alueelta ensimmäisen Indokiinan sodan seurauksena. Pian vallasta maassa kamppailivat useiden eri prinssien johtamat tahot, näiden mukana Souphanouvongin kommunistien Pathet Lao. Pian myös naapurimaan Vietnamin sota levisi Laosin puolelle. Pathet Lao vahvistui ja otti maan haltuunsa vuonna 1973. Joulukuussa 1975 maan monarkia julistettiin päättyneeksi ja Laosista tuli Laosin demokraattinen kansantasavalta.


title: Laosin kuningaskunta

text: Laosissa sijainneesta Luang Prabangin kuningaskunnasta oli tullut Ranskan protektoraatti vuonna 1893. Kuningaskunta säilytti valtansa omalla alueellaan, kun taas muuta Laosia hallittiin suoraan ranskalaisten virkamiesten alaisuudessa. Ranskan ote Indokiinassa alkoi heikentyä toisen maailmansodan aikana, jolloin Japanin vaikutusvalta kasvoi. Samalla oli syntynyt myös laosilaisten prinssien johtama itsenäisyysliike. Luang Prabangia myös laajennettiin sodan aikana käsittämään alueita muusta Laosista. Japani otti Indokiinan suoraan valtaansa sodan lopulla vuonna 1945. Ranskalaisvallan luhistuttua annettiin useita itsenäisyysjulistuksia japanilaisten tuella ja Japanin antauduttua "Lao Issara" -järjestön vaikutuksesta. Luang Prabangin kuningas Sisavang Vong oli julistettu perustuslailliseksi kuninkaaksi 23. huhtikuuta 1946, mutta sodan jälkeen ranskalaiset joukot palasivat Indokiinaan ja valtasivat maan pääkaupunki Vientianeen vain muutamaa päivää kruunajaisten jälkeen. Toukokuussa 1947 ranskalaiset tekivät Sisavang Vongista Ranskan liittoon kuuluvan Laosin kuningaskunnan kuninkaan. Lao Issaran jäsenet olivat paenneet Thaimaan puolelle, jossa muodostettiin pakolaishallitus. Itsenäisyys jakoi myös kuningassuvun jäseniä Ranskan vallan kannattajiin ja vastustajiin.


title: Laosin kuningaskunta

text: Kiinan kommunistien voitto Kiinan sisällissodassa vuonna 1949 ja Korean sota sai Yhdysvallat luopumaan alkuperäisestä kolonialismin vastaisesta politiikastaan. Maa alkoi tukea Ranskan pyrkimyksiä säilyttää valtansa Vietnamilaisen itsenäisyysliikkeen Việt Minhin vastaisessa ensimmäisessä Indokiinan sodassa. Việt Minh tuki puolestaan laosilaisia itsenäisyysliikkeen hahmoja, kuten prinssi Souphanouvongia. Pian entisen Lao Issaran tilalle perustettiin Pathet Lao eli Lao-maan liike. Vuoteen 1953 mennessä se oli vallannut osia Pohjois- ja Itä-Laosista. Ranska oli hylännyt Laosin keskittyäkseen asioihin Vietnamissa, mutta vuonna 1954 maa kärsi merkittävän tappion Điện Biên Phủn taistelussa, mikä päätti myös Indokiinan sodan ranskalaisten tappioon.


title: Laosin kuningaskunta

text: Indokiinan sodan lopun Geneven sopimus velvoitti järjestämään vapaat vaalit Laosissa vuonna 1955. Pathet Laon ei kuitenkaan sallittu osallistua ja Kansainvälinen valvontakomissio ei hyväksynyt vaaleja. Pääministerinä toiminut prinssi Souvanna Phouma aloitti vuonna 1956 neuvottelut prinssi Souphanouvongin ja Pathet Laon kanssa. Osapuolet pääsivät yhteisymmärrykseen koalitiohallituksen muodostamisesta. Nyt ankarasti nousevaa maailmakommunismia vastaan asettunut Yhdysvallat ei hyväksynyt kommunisteja maan johdossa. Kun Pathet Laon poliittinen siipi Neo Lao Haksat sai merkittäviä voittoja paikallisvaaleissa vuonna 1958 Yhdysvallat päätti lopettaa Laosille hyvin merkittävän taloudellisen avun vaatien maata ratkaisemaan niin sanotun hallituskriisin. Tilanne ratkesi, kun Souvanna Phouma ja Phoui Sananikone perustivat kansallisten etujen puolustuskomitean (Commitee for the Defence of National Interests eli CDNI). CDNI ja Sananikone perustivat uuden hallituksen, kun taas epäsuosioon joutuneesta Souvanna Phoumasta tehtiin Ranskan suurlähettiläs. Souphanouvongin Pathet Lao jäi hallituksen ulkopuolelle ja Yhdysvallat jatkoi jälleen talousapuaan. Phoui Sananikone julisti vuonna 1959 poikkeustilan, kun Pohjois-Vietnamilaisen pommikoneen oli väitetty iskeneen Laosin puolelle. Souphanouvong ja muita Pathet Laon johtajia määrättiin kotiarestiin. Yhdistyneiden kansakuntien Dag Hammarskjöld ja turvallisuusneuvoston jäseniä kävi paikalla tutkimassa tilannetta, mutta he totesivat että merkkejä iskusta ei ollut. Phoui Sananikonen asema heikkeni vaikka CDNI voitti vilpilliseksi väitetyt vuoden 1960 vaalit. CDNI sai uuden nimen Demokraattinen sosialistipuolue ja maan uudeksi voimahahmoksi nousi puolustusministeri Phoumi Nosavan.


title: Laosin kuningaskunta

text: Elokuussa 1960 laskuvarjojääkäri Kong Len johtamat joukot tekivät Vientianessa vallankaappauksen vaatien Laosin paluuta puolueettomuuspolitiikkaan ja ulkovaltojen vaikutusvallan loppua. Maasta paennut Souvanna Phouma kutsuttiin takaisin ja neuvottelut Pathet Laon kanssa alkoivat uudelleen. Yhdysvallat lakkautti jälleen talousavun ja sai myös Thaimaan lopettamaan öljykuljetukset Laosiin. Souvanna Phouma tukeutui nyt Neuvostoliittoon, joka alkoi tehdä maahan ilmakuljetuksia. Kong Le nimitti maahan uuden hallituksen. Phoumi Nosavanille oli tarjottu sisäministerin salkkua, mutta hän kieltäytyi ja pakeni Thaimaahan. Thaimaassa muodostettiin Yhdysvaltojen tukema pakolaishallitus, jonka joukot valtasivat Vientianeen joulukuussa 1960. Tällä kertaa maasta pakeni Souvanna Phouma ja kuningas Savang Vatthana alkoi tukea Souvanna Phoumaa.Iso-Britannia ja Ranska esittivät vastalauseita Yhdysvaltojen maan sisäisiin asioihin sekaantumisesta. Tilannetta yritettiin ratkaista Geneven rauhankonferenssissa keväällä 1961. Tuloksena oli Pathet Laon, Souvanna Phouman ja Phoumi Nosavan kolmen osapuolen koalitiohallitus. Maa jakautui kuitenkin pian kolmen osapuolen asevoimien hallitsemiin osiin ja pian kyse käytännössä useiden osapuolten sisällissodasta.


title: Laosin kuningaskunta

text: Myös Vietnamin sota oli alkanut levitä Laosin puolelle. Vietnamin kommunistien niin sanottu Hồ Chí Minhin huoltotie kulki Laosin kautta Etelä-Vietnamiin. Yhdysvallat alkoi pommittaa Laosia huoltotien takia vuonna 1964.Sodan aikana Laosiin tiputettiin noin 2 miljoonaa tonnia pommeja, joilla ei kuitenkaan pystytty estämään huoltotien toimintaa. Yhdysvallat tuki myös Laosissa toimivien vähemmistökansojen ja etenkin hmongien aseellisia liikkeitä. Tästä huolimatta uudelleennimetty Pathet Lao eli nyt Laosin kansan vapautusarmeija kasvatti kokoaan. Sen joukkojen määrä kaksinkertaistui vuosien 1962 ja 1970 välillä. 1970-luvun alussa liikkeen hallussa oli jo noin 80 % Laosista. Vuonna 1973 solmitun Pariisin rauhan oli tarkoitus päättää Vietnamin sota. Samalla solmittiin myös tulitauko Laosissa. Pathet Lao otti haltuunsa Vientianen ja lempinimen punainen prinssi saanut Souphanouvong palasi pääkaupunkiin vuonna 1974. Maassa muodostettiin jälleen koalitiohallitus pääministerinään Souvanna Phouma. Souphanouvongista tuli kansallisen poliittisen neuvottelukunnan puheenjohtaja. Neuvottelukunta hyväksyi 18 kohdan ohjelman, johon kuului monarkian säilyttäminen ja Laosin puolueettomuus.


title: Laosin kuningaskunta

text: Vuonna 1975 Yhdysvaltojen tukeman hallitukset kaatuivat ja kommunistit ottivat vallan niin Etelä-Vietnamissa, kuin Kambodžassakin. Laosissa järjestettiin Yhdysvaltojen vastaisia mielenosoituksia ja huhtikuussa Pathet Laon joukot ottivat merkittäviä voittoja Yhdysvaltojen tukemilta hmongien aseellisilta joukoilta. Nyt sadat virkamiehet, upseerit ja kiinalaiset kauppiaat pakenivat maasta. Yhdysvallat alkoi evakuoida tukemiaan hmong-sotilaita ja heidän perheitään ilmateitse Yhdysvaltoihin. Valta siirtyi yhä enemmän Pathet Laolle.Heinä- ja marraskuun välillä pidätettiin vielä Vientianeeseen jääneitä virkamiehiä, joista monet suljettiin vuosikausiksi uudelleenkoulutusleireille. Viimein Savang Vatthana luopui kruunustaan ja Souvanna Phouma pääministerin virastaan marraskuussa 1975. Joulukuussa kansallinen neuvosto julisti monarkian lakkauttamisesta ja Laosin demokraattisen kansantasavallan perustamisesta.


title: Intiaani (kirja)

text: Intiaani on Reijo Mäen vuonna 2013 ilmestynyt kahdeskymmenesneljäs Vares-dekkari. Tapahtumat sijoittuvat Turun seudun lisäksi Montanaan. Kirjan nimihahmo on harmaasilmäinen crow-intiaani. Mäki on kertonut kirjoittaneensa intiaanitarinoita jo lapsena. Yhdysvalloissa hän ei ole käynyt. Useita kirjan henkilöitä motivoi kosto.


title: Intiaani (kirja)

text: Turun Sanomien Mari Viertolan mukaan Mäki kuvaa naisia ja saaristoluontoa romanttisesti mutta Vareksen tuuri on akuankkamaisen huonoa ja idylli ei voi jatkua. Kirjan sankarit toimivat laista välittämättä sen mukaan, mikä heistä on moraalisesti oikein.


title: Intiaani (kirja)

text: Helsingin Sanomien Ari Pusa on kiinnittänyt huomiota siihen, että hyvät tyypit ovat kaikin puolin sankarillisia ja huonot reppanoita, joilla on epäuskottavia tai hassuja nimiä. Pusa kuvaa kirjaa sekä lönkötteleväksi että vauhdikkaaksi.


title: Intiaani (kirja)

text: Intiaani oli ilmestymisvuonnaan viidenneksi myydyin kotimainen kaunokirja ja sitä myytiin 38 900 kappaletta.


title: Brais Méndez

text: Brais Méndez Portela (s. 7. tammikuuta 1997 Mos, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Celtaa ja on pelipaikaltaan hyökkäävä keskikenttäpelaaja.


title: Brais Méndez

text: Méndez liittyi galicilaisseura Celta Vigon junioriakatemiaan vuonna 2012. 7. syyskuuta 2014 hän teki ensiesiintymisensä seuran reservijoukkueessa maan kolmanneksi korkeimmalla sarjatasolla Segunda División B:ssä ottelussa Real Murciaa vastaan.


title: Brais Méndez

text: 4. syyskuuta 2016 Méndez teki ensimmäisen maalinsa ammattilaisurallaan 3–1-voittoon päättyneessä ottelussa CD Palenciaa vastaan. 21. elokuuta 2017, vietettyään koko harjoituskauden edustusjoukkueen mukana, hän solmi vuoteen 2021 ulottuvan sopimuksen seuran kanssa.


title: Brais Méndez

text: 21. syyskuuta 2017 Méndez pelasi ensimmäisen ottelunsa seuran edustusjoukkueessa kotitasapelissä Getafea vastaan. Ensimmäisen maalinsa edustusjoukkueessa hän teki 31. maaliskuuta 2018 ottelussa Athletic Bilbaota vastaan.


title: Brais Méndez

text: Méndez sai ensimmäisen kutsunsa Espanjan maajoukkueeseen 8. marraskuuta 2018, kun hänet nimettiin miehistöön Kroatiaa ja Bosnia ja Hertsegovinaa vastaan pelattaviin maaotteluihin. Ensiesiintymisensä maajoukkeessa hän teki 18. marraskuuta 2018 Las Palmasissa pelatussa ystävyysottelussa Bosnia ja Hertsegovinaa vastaan, jossa hän viimeisteli myös ottelun ainoan maalin.


title: Black Jack (kirja)

text: Black Jack on Reijo Mäen vuonna 2003 ilmestynyt neljästoista Vares-dekkari.


title: Black Jack (kirja)

text: Turussa suunnitellaan merkittävää terroritekoa. Toisena teemana on kerskakulutus ja sen kritiikin epäaitous. Yksityisetsivä Vares etsii kadonnutta kettutyttöä, jonka miljoonaperijäaktivistipoikaystävä aikoo järkyttää riistokapitalismin mädättämää länsimaailmaa. Jack- Abu-Omar on nukkuvaksi terroristiksi Suomeen lähetetty muslimi, joka on kotoutunut Turkuun rahaa peseväksi pitserian omistajaksi ja jolle Koraani on käymässä tarpeettomaksi. Traaginen sivujuonne on loputonta vappua viettävä lottovoittajakaksikko, jonka tavoite on juoda itsensä hengiltä.


title: Black Jack (kirja)

text: Helsingin Sanomien Tommi Aitiosta kirjan terroriuhka koettelee uskottavuuden rajoja. Varesta Aitio pitää suomalaismiehen idealisointina. Turun Sanomien Kimmo Rantanen arvioi Mäen vahvistavan stereotypioita ja asettavan kasvissyöjät ja eläinaktivistit pellen rooliin sekä ulkomaalaiset lähtökohtaisesti roistoiksi. Rantanen epäilee Mäen olevan vitsin varjolla tosissaan mutta on toisaalta ilahtunut siitä, että Jack Abu-Omar esitetään hahmona, jonka kautta nousee esiin oman elämän ja vakaumuksen ristiriita. Rantasen mukaan halu naurattaa on kirjailijan voimanlähde eikä tämä malta jättää vitsejä tai sanaleikkejä käyttämättä.


title: Black Jack (kirja)

text: Black Jack oli ilmestymisvuonnaan viidenneksitoista myydyin kotimainen kaunokirja ja sitä myytiin 20 600 kappaletta.


title: Vankilavirkailijain Liitto

text: Vuonna 1895 perustettu Vankilavirkailijain Liitto VVL r.y. on Oikeusministeriön hallinnonalan suurin ammattiliitto ja SAK:n toiseksi vanhin jäsenliitto. Liitto kuuluu keskusjärjestö SAK:hon ja JHL:oon . Liittoon kuuluu 2/3 rikosseuraamusalan henkilöstöstä. JHL toimii sopijajärjestönä solmii valtion palkansaajakenttää koskevat virkaehtosopimukset.


title: Vankilavirkailijain Liitto

text: Jäseneksi voi liittyä työpaikan jäsenosastoon kaikissa suuremmissa vankiloissa, joita on 22 kpl.


title: La Tour-de-Peilz

text: La Tour-de-Peilz on kaupunki Sveitsissä Vaud’n kantonissa. Kaupungissa on noin 12 000 vakinaista asukasta.


title: La Tour-de-Peilz

text: La Tour-de-Peilz sijaitsee Genevenjärven koillisrannalla. Se muodostaa yhtenäisen kaupunkialueen naapurikuntiensa Montreux’n ja Veveyn kanssa.


title: La Tour-de-Peilz

text: Moottoritiet A9 ohittaa La Tour-de-Peilzin pohjoispuolitse. SBB:n rautatie Lausannesta Brigiin kulkee kaupungin kautta.


title: La Tour-de-Peilz

text: Taidemaalari Gustave Courbet eli viimeiset vuotensa ja kuoli La Tour-de-Peilzissa. Meritieteilijä Jacques Piccard asui ja kuoli kaupungissa. Sarjakuvataiteilija Derib on syntynyt La Tour-de-Peilzissa. Musiikintekijä Robert John ”Mutt” Lange ja laulaja-lauluntekijä Shania Twain ovat asuneet pitkään kaupungissa.


title: Suomen urheilu 1981

text: Suomen urheilu 1981 käsittelee vuoden 1981 merkittäviä uutisia ja tapahtumia suomalaisessa urheilussa.


title: Suomen urheilu 1981

text: Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:


title: Suomen urheilu 1981

text: Naisten listalla kuusi parasta olivat:


title: Leonard Fahlander

text: Leonard Fahlander (9. heinäkuuta 1807 Ii – 24. lokakuuta 1870 Helsinki) oli suomalainen lääkäri. Hän toimi Lapinlahden mielisairaalan ylilääkärinä ja hänelle myönnettiin professorin arvonimi. Keski-Eurooppaan opintomatkoja tehnyttä Fahlanderia pidetään Suomen ensimmäisenä psykiatrina.


title: Leonard Fahlander

text: Fahlanderin vanhemmat olivat Olhavan lasitehtaan omistaja Adolf Fahlander ja Sofia Magdalena Nylander. Hän pääsi ylioppilaaksi yksityistodistuksella 1825. Fahlander opiskeli Uppsalan yliopistossa ja valmistui lääketieteen kandidaatiksi ja lisensiaatiksi 1834 sekä lääketieteen tohtoriksi 1835, Fahlander teki opintomatkat Keski- ja Länsi-Eurooppaan 1837–1839 sekä 1856.


title: Leonard Fahlander

text:
Fahlander oli Kristiinankaupungin kaupunginlääkärinä vuodesta 1835 ja sitten Lapinlahden mielisairaalan ylilääkärinä Helsingissä 1840–1868, hän toimi samalla Hietalahden kolerasairaalan lääkärinä 1853. Innokkaana kasvitieteilijä hän osallistui aktiivisesti Lapinlahden sairaalan puiston suunnitteluun.
Fahlander sai professorin arvonimen 1863.


title: Leonard Fahlander

text: Leonard Fahlander oli naimisissa vuodesta 1842 kirjapainon omistaja Maria Simeliuksen nuoremman tyttären Jakobina Maria Simeliuksen (16. marraskuuta 1822 — 22. joulukuuta 1895) kanssa. Jacobina Maria möi osuutensa kirjapainosta 1845, jonka johtajana Fahlander oli toiminut anoppinsa kuoleman jälkeen. Fahlander oli sukua vaimolleen.


title: Alli Paasikiven Säätiö

text: Alli Paasikiven Säätiö työskentelee perheen sosiaalisen turvallisuuden lisäämiseksi yhteiskunnassa. Säätiö hankkii varoja ja käyttää niitä apurahoja myöntämällä mm lasten ja nuorison huollon ja ammattikasvatuksen edistämiseksi sekä kotien taloudellisiin ja sosiaalisiin kysymyksiin liittyvän tutkimus- ja valistustyön tukemiseksi.


title: Alli Paasikiven Säätiö

text: Tasavallan Presidentin puoliso rouva Alli Paasikivi (1879–1960) toimi Säätiön suojelija ja kunniapuheenjohtaja 1952–1960. Säätiö perustettiin 20.9.1952. Perustajajäseniä olivat professori V. J. Sukselainen, teollisuusneuvos Yrjö Laine ja lääketieteen lisensiaatti Leo Kaprio.


title: Alli Paasikiven Säätiö

text: Alli Paasikiven Säätiö jakaa kaksi kertaa vuodessa kulttuuri- ja kehittämisapurahoja. Rahaa jaettiin yhteensä syksyllä 2081 yhteensä 63500 euroa. Hakemuksia tuli kaikkiaan 68 kpl.


title: Suomi–Ruotsi-maaottelu 1945

text: Suomi–Ruotsi-maaottelu 1945 järjestettiin Tukholmassa, Ruotsissa.


title: Bredan piiritys (1624–1625)

text: Bredan piiritys oli viimeinen suuri Espanjalaisten saavuttama voitto kahdeksankymmenvuotisen sodan aikana Alankomaissa. Ambrogio Spinolan johtamat espanjalaiset piirittivät alankomaalaisten puolustamaa Bredaa yhdeksän kuukauden ajan 28. elokuuta 1624 – 5. kesäkuuta 1625. Puolustajien oli lopulta antauduttava ruuan ja veden loppuessa. Taudeista selvinneiden eloon jääneiden puolustajien sallittiin marssia pois aseineen.


title: Bredan piiritys (1624–1625)

text: Alankomaat ja Espanja olivat solmineet 12-vuotisen rauhan vuonna 1609, mutta sota jatkui jälleen vuonna 1621. Espanja oli kärsinyt huomattavan takaiskun Bergen-op-Zoomin epäonnistuneessa piirityksessä vuonna 1623 ja joissakin piireissä pelättiin jopa koko monarkian kaatuvan Alankomaiden sotaan. Piirityksen jälkeen espanjalaiset olivat aloittaneet suorien sotatoimien sijaan taloudellisen sodan. Alankomaiden vastainen kauppasaarto ulotettiin pohjoisille rantavesille vuonna 1624 ja saartoa valvoi Pohjoinen amiraliteetti eli "Almirantazgo del Norte". Lopulta saarto iski kuitenkin Espanjaa vastaan. Alankomaalaiset olivat hallinneet esimerkiksi Itämereltä tuodun viljan, puutavaran ja kuparin kauppaa, josta espanjalaisetkin olivat riippuvaisia. Saarto oli muuten tehokas, mutta sen vaikutukset tuntuivat Alankomaissa vasta hitaasti.


title: Bredan piiritys (1624–1625)

text: Lopulta espanjalaiset päättivät lopettaa kauppasaarron vaikutusten odottelun ja kevättalvella 1624 heidän joukkonsa hyökkäsivät alankomaiden linnoitusketjua vastaan jäätyneiden jokien yli. Espanjalaiset etenivät nopeasti aina Utrechtiin lähistölle saakka apunaan ympärysvuotisesti valmiustilassa pidetty armeija. Armeijan ylläpito tällä tapaa oli kuitenkin suuri taloudellinen rasite. Flanderin rintamalla haluttiin ratkaiseva voitto ja lopulta päätettiin aikaisemman Bergen-op-Zoomin piirityksen epäonnistumisesta huolimatta ryhtyä Bredan piiritykseen.


title: Bredan piiritys (1624–1625)

text: Bredan piirityksen alkaessa markiisi Ambrogio Spinolan Espanjan Flanderin armeijaan kuului noin 80 000 miestä ja heistä noin kolmannes (23 000) osallistui Bredan piiritykseen. Bredan puolustajia oli noin 9 000. Molempien osapuolten armeijoissa palveli sekalainen joukko sotilaita eri maista. Espanjan puolella oli esimerkiksi flaameja, valloneja, saksalaisia, italialaisia ja irlantilaisia. Alankomaalaisiin kuului puolestaan saksalaisia, englantilaisia, skotteja ja ranskalaisia.


title: Bredan piiritys (1624–1625)

text: Bredan piiritys alkoi 28. elokuuta 1624. Bergen-op-Zoomin piirityksen perusteella Spinola vältti väkirynnäkköä kaupunkia vastaan. Myös turhaa pommittamista välteltiin. Sen sijaan hän keskittyi luomaan piiritysrenkaasta mahdollisimman tiiviin. Kaupungin ympärille rakennettiin suuret vastalinnoitukset, jotka pitivät puolustajat kaupungin sisällä ja näiden mahdolliset auttajat ulkona. Alankomaalaiset yrittivät rikkoa piirityksen hyökkäyksillä Bredan ulkopuolelta useampaan otteeseen ensin Morits Oranialaisen ja sittemmin Oranialaisen kuoltua heidän komentajakseen nousseen Justinus van Nassaun johdolla. Espanjalaisten onnistui kuitenkin torjua kaikki hyökkäykset. Alankomaalaisia tuki turhaan myös englantilaisten paroni Horace Veren johtama armeija. Bredan puolustajat kärsivät myös kulkutaudeista. Lopulta ruuan ja veden loppuessa puolustajat antautuivat 5. kesäkuuta 1625.


title: Bredan piiritys (1624–1625)

text: Bredan puolustajille annettiin kunnialliset antautumisehdot, eli varuskunnan sallittiin marssia ulos kaupungista vapaasti aseidensa kera. Puolustajien jälkeen oli kuitenkin jäänyt noin 13 000 pääasiassa tauteihin kuollutta sotilasta ja kaupungin asukasta. Varuskunnasta oli selvinnyt vain noin 3 500 sotilasta. Espanjalaisetkaan eivät välttyneet taudeilta, minkä lisäksi he menettivät miehiä sotilaskarkuruuden takia. Heidän tappionsa olivat noin 5 000 miestä. Miestappioita suuremmat olivat espanjalaisten piirityksen taloudelliset kulut. Piiritys rahoitettiin nostamalla veroja, mikä herätti vihaa etenkin alemmissa säädyissä. Yleisesti piiritystä pidettiin kuitenkin Espanjassa suurena voittona ja Spinolaa verrattiin esimerkiksi Lepanton taistelun Andrea Doriaan. Sotaa Alankomaissa piiritys ei kuitenkaan ratkaissut. Bredan piiritys jäi viimeiseksi suureksi espanjalaisten voitoksi Alankomaissa.


title: Suomi–Ruotsi-maaottelu 1946

text: Suomi–Ruotsi-maaottelu 1946 käytiin Helsingissä, Suomessa.


title: Suomi–Ruotsi-maaottelu 1946

text: "(S=Suomi ja R=Ruotsi)"


title: Glauco-luokka

text: Glauco-luokka oli Italian kuninkaallisen laivaston kahden sukellusveneen muodostama alusluokka, jonka alukset palvelivat toisessa maailmansodassa.


title: Glauco-luokka

text: Portugalin hallitus tilasi laivastolleen CRDA:lta Monfalcondesta kaksi sukellusvenettä "Delfim" ja "Espadarte", joiden rakennustyöt aloitettiin vuonna 1931, mutta keskeytettiin pian aloittamisen jälkeen. Italian hallitus lunasti alukset 1932 ja töitä jatkettiin. Alukset valmistuivat ja ne liitettiin Italian laivastoon lokakuussa 1935 ja tammikuussa 1936.


title: Redding

text: Redding on noin 90 000 asukkaan kaupunki Shastan piirikunnassa, Kaliforniassa, Yhdysvalloissa.


title: Redding

text:
Kaupunki perustettiin vuonna 1888 kaivosten ja maataloustuotteiden lastauspaikaksi.
Vuoden 2010 väestönlaskennassa kaupungissa oli 89 861 asukasta, arvio vuodelle 2017 oli jo yli 91 000. Asukkaista noin 84% on valkoisia.


title: Yötokko

text: Yötokko ("Amblygobius nocturnus") on pieni tokkojen heimoon kuuluva merikala, joka elää lähinnä Intian valtameren alueella. Laji jää pituuskasvultaan pienikokoiseksi, parhaimmillaankin vain 10 senttimetrin pituiseksi. Yötokko on pintakala, joka harvoin käy 30 metriä syvemmällä.


title: Lapinlammit

text: Lapinlammit on Kiiminkijoen vesistöalueeseen kuuluva kolmen pienen peräkkäisen järven ryhmä Utajärven kunnan pohjoisosassa Juorkunassa Pohjois-Pohjanmaalla.


title: Lapinlammit

text: Järvet sijaitsevat Juorkunan Kivijärven kylän länsilaidalla. Itäisimmälle pienimmälle järvelle on tieura Olvasjärventieltä, mutta kaikki järvet ovat asumattomia. Lammet laskevat Lapinojaa pitkin Kivijärveen ja siitä edelleen Kivijokea Kiiminkijokeen. Järvien pohjoispuolella on kangasmaita, kun taas niistä eteläluoteeseen avautuu Siiransuon kaakkoisin kulmaus. Suurimman läntisen järven pinta-ala on lähes kahdeksan hehtaaria ja keskimmäisen toiseksi suurimman noin kolme hehtaaria.


title: Maanpuolustuskurssiyhdistys

text: Maanpuolustuskurssiyhdistys (MPKY) on yhdistys, johon voivat kuulua kaikki valtakunnallisen maanpuolustuskurssin käyneet henkilöt. Yhdistyksen tavoitteena on tukea kurssin käyneiden mahdollisuuksia osallistua turvallisuuspoliittiseen keskusteluun ja ylläpitää heidän tietoisuuttaan ajankohtaisimmista turvallisuus- ja puolustuspolitiikkaa sekä kokonaisturvallisuutta koskevissa kysymyksissä. Tavoitteena on myös yhteistoiminnan edistäminen jäsenistön ja kokonaisturvallisuuteen osallistuvien tahojen välillä.


title: Maanpuolustuskurssiyhdistys

text: Yhdistys on perustettu 19. toukokuuta 1961. Jäseninä on 14 alueellista maanpuolustuskurssiyhdistystä sekä runsaat 5000 henkilöjäsentä (2018). Yhdistyksen kotipaikka on Helsinki, ja sen puheenjohtaja on vuorineuvos Kari Jordan.


title: Maanpuolustuskurssiyhdistys

text: Yhdistyksen lehti on nimeltään Maanpuolustus. Se julkaistaan neljästi vuodessa.


title: Maanpuolustuskurssiyhdistys

text: Vuonna 1961 ensimmäisen kurssinsa käyneet perustivat yhdistyksen. Aluksi se toimi nimellä Maanpuolustuskorkeakouluyhdistys. Myöhemmin 90-luvulla nimi muutettiin Maanpuolustuskurssiyhdistykseksi.


title: Maanpuolustuskurssiyhdistys

text: Puheenjohtajina ovat olleet:Alueelliset maanpuolustusyhdistykset ovat Maanpuolustuskurssiyhdistyksen yhteisöjäseninä. Nykyiset alueelliset yhdistykset:


title: Napa (Kalifornia)

text: Napa on noin 80 000 asukkaan kaupunki Napan piirikunnassa, Kaliforniassa, Yhdysvalloissa.


title: Napa (Kalifornia)

text:
Kaupunki perustettiin vuonna 1847 Napajoen varteen. Siitä tuli rahtisatama, jonka kautta kulki puutavaraa, kultaa, karjaa ja elohopeaa San Franciscoon, johon on matkaa 80 km.
Vuoden 2010 väestönlaskennassa kaupungissa oli 76 915 asukasta, arvio vuodelle 2017 oli melkein 80 000. Asukkaista noin 77 % on valkoisia.


title: Wat Sieng Thong

text: Wat Sieng Thong tai Wat Xieng Thong on 1500-luvulta peräisin oleva buddhalainen temppeli Laosin Luang Prabangin kaupungissa. Temppeli rakennettiin Lan Xangin kuningaskunnan kaudelta vuoden 1560 paikkeilla ja sittemmin se toimi vuoteen 1975 saakka Laosin kuninkaiden temppelinä, jossa toimitettiin esimerkiksi kruunajaiset.


title: Wat Sieng Thong

text: Wat Sieng Thong rakennettiin paikalle, jolla pienempi Nam Khan -joki laskee suurempaan Mekong -jokeen. Samaa paikkaa on joskus pidetty Luang Prabangin kaupungin perustamispaikkana. Paikalla uskottiin olevan myös kaksi nagaa, eli vedenhenkeä. Nagoilla oli aikanaan paikalla oma pyhättönsä. Itse temppelin rakennuttamisen aloitti Lan Xangin kuningas Setthathirat (1548–1571) vuoden 1560 paikkeilla. Kuningas tunnettiin buddhalaisuuden tukijana. Suuri osa Luang Prabangia tuhoutui hyökkäyksessä vuonna 1887, mutta itse temppeli säilyi ehjänä. Temppeli toimi Laosin kuninkaiden temppelinä aina kommunistihallinnon alkamiseen saakka vuonna 1975. Alkuperäisen temppelin ulkonäöstä ei tiedetä paljoa. Alkuperäisistä rakennuksista on säilynyt vain yksi valokuva kappelista. Temppeli rakennettiin ja koristeltiin lähes kokonaan uudestaan 1960-luvulla. Kuningas Savang Vatthana rakennutti myös hautakappelin edelliselle kuningas Sisavang Vongille.


title: Wat Sieng Thong

text: Wat Sieng Thongin temppeliä on pidetty yhtenä parhaista esimerkeistä Pohjois-Laosin 1500-luvun arkkitehtuurista. Temppelialueeseen kuuluu kokoontumissali kolmikerroksisine kattorakenteineen. Kattorakenne on rakennettu Lannan perinteen mukaisesti. Perinteestä poiketen sen sivuseinät on mustattu ja koristeltu kultamaalauksin. Maalausten aiheet esittävät jumaluuksia jamuita taivaallisia olentoja. Katon keskellä on huipukkeiden sarja eli "dok so fa". Huipukkeet symboloivat maailman alkuvuorta eli Merua. Kokoontumishallin lisäksi temppelialueella on useita that-kumpuja ja pienempiä kappeleita. Pienemmät rakennukset on tehty vaihtelevasti joko Lanna- tai khmer-tyyliin. Osa niiden seinistä on koristeltu kullatuin reliefein ja osa on päällystetty Kiinan kommunistisen talonpoikaismaalausten mukaisilla peilimosaiikeilla. Alueella on myös useita pieniä stupia ja vuonna 1828 rakennettu buddhalainen kirjasto. Savang Vatthanan rakennuttaman hautakappelin sisätilojen koristeluja ei saatu täysin valmiiksi ennen vuotta 1975. Sen ulkoseinien puukaiverrokset esittävät kohtauksia Ramayanasta.


title: Versace Henrik

text: Janne Ahtiainen, taiteilijanimeltään Versace Henrik tai HENRIK!, on suomalainen rap- ja punk-artisti. Hän levyttää rap-artisti Eevil Stöön perustamalle Katakombi-levy-yhtiölle, ja hänen ensimmäinen punk-pitkäsoittonsa "Vanha testamentti" julkaistiin 2018.


title: Versace Henrik

text: Ahtiainen aloitti uransa julkaisemalla lukuisia mixtapeja ja EP-levyjä SoundCloud-suoratoistopalveluun. Vuonna 2018 hänen kaikki julkaisunsa kuitenkin poistettiin SoundCloudista sivuston ylläpidon toimesta Ahtiaisen ladattua sivustolle seksuaalista kuvamateriaalia. Ahtiainen kiinnitettiin Katakombi-levy-yhtiölle tämän jälkeen.


title: Versace Henrik

text: Ahtiainen on kuvaillut idoleikseen rap-artisteja Eevil Stöötä ja Tippaa. Hänen musiikkinsa on monipuolista ja yhdistää laajasti eri genrejä. Ahtiainen on tunnettu hektisestä tyylistään. Hän esimerkiksi poistaa musiikkiaan julkisuudesta ilman ennakkoilmoitusta.


title: Versace Henrik

text: Ahtiainen opiskelee teologiaa Helsingin yliopistolla.


title: More Drugs To Kids

text: More Drugs To Kids on Versace Henrikin mixtape vuodelta 2017. Se julkaistiin alun perin SoundCloud -suoratoistopalvelussa, ja myöhemmin C-kasettina sekä 7 ja 12 tuuman vinyylilevyillä. Mixtapella vierailevat Kube, Otto Puska, Tippa-T ja Eevil Stöö.


title: More Drugs To Kids

text: Versace Henrikin kaikki musiikki poistettiin SoundCloudista vuonna 2018, mukaan lukien "More Drugs to Kids".


title: Necropsy

text: Necropsy on vuonna 1987 perustettu lahtelainen death metal -yhtye. Vuonna 1994 bändi jäi 14 vuoden tauolle. Loppuvuodesta 2008 perustajajäsen Janne Kosonen kokosi yhdessä veljensä Tero Kososen kanssa bändin uudelleen.


title: Painajaiset

text: Painajaiset ("Zmory") on Wojciech Marczewskin ohjaama puolalainen draamaelokuva vuodelta 1979. Itävallan miehittämällä Puolan rajaseudulla 1900-luvun alussa kasvavasta pojasta kertova varttumistarina perustuu Emil Zegadłowiczin romaaniin (1935), jonka pohjalta käsikirjoituksen on laatinut Pavel Hajny. "Painajaiset" oli Marczewskin ensimmäinen pitkän elokuvan ohjaustyö.


title: Painajaiset

text: Mikolaj-poika asuu opettajaisänsä kanssa Galitsian rajaseudulla ränsistyvässä täysihoitolassa. Elokuvan alussa hän on noin kymmenvuotias, lopussa 18-vuotias. Psykologinen draamaelokuva keskittyy paljolti pojan ankaraan kasvatukseen sisäoppilaitoksessa.


title: Formula 2 Abu Dhabin Grand Prix 2018

text: Formula 2 Abu Dhabin Grand Prix 2018 oli Formula 2 -kauden 2018 12. ja viimeinen osakilpailu, joka ajettiin 24.–25. marraskuuta Yas Marinan moottoriradalla Abu Dhabissa.


title: GP3 Abu Dhabin Grand Prix 2018

text: GP3 Abu Dhabin Grand Prix 2018 oli GP3-kauden 2018 yhdeksäs ja viimeinen osakilpailu, joka ajettiin 24.–25. marraskuuta Yas Marinan moottoriradalla Abu Dhabissa.


title: Ventura

text: Ventura on yli 100 000 asukkaan kaupunki Venturan piirikunnassa, Kaliforniassa, Yhdysvalloissa.


title: Ventura

text: Kaupunki sijaitsee Tyynenmeren rannikolla. Junipero Serra perusti sinne lähetysaseman vuonna 1782. Kaupunki kehittyi aluksi maanviljelyn keskukseksi, alueella kasvatettiin etenkin sitruunoita. Myöhemmin kuvaan tuli öljynjalostus, matkailu ja erilainen tuotantotalous. Vanhan lähetysaseman lähellä on arkeologinen museo.


title: Ventura

text: Vuoden 2010 väestönlaskennassa kaupungissa oli 106 433 asukasta, arvio vuodelle 2017 oli yli 110 000. Asukkaista noin 83% on valkoisia.


title: K. H. Renlundin säätiö

text: K.H. Renlundin säätiö tukee malminetsintää ja siihen liittyvää geologista tutkimusta Suomessa. Säätiön tavoitteena on edistää malmien ja mineraalivarojen, esim. kivi- ja maa-ainesten hyväksikäyttöä .


title: K. H. Renlundin säätiö

text: K.H. Renlundin säätiö myönsi vuonna 2018 apurahoja yhteensä 904 500 euroa. Ne annettiin 53 tutkimusprojektille, kiviharrastajien kansannäytetoimintaan 10000 eur, 9000 euron stipendierä eri yliopistojen parhaille pro gradu-tutkimuksille. Hakemuksia vuonna 2018 saapui 94 kappaletta ja se myönnettiin 56 %:lle hakijoista.


title: K. H. Renlundin säätiö

text: Perustaja Karl Herman Renlund teki uransa rautakauppiaana, ja sijoitti omaisuutensa mm. omaa nimeään kantavalle säätiölle. Renlund päätti jo 1800-luvun lopulla päättänyt perustaa geologisen säätiön. Säätiö perustettiin vuonna 1915.


title: André Masséna

text: André Masséna, Rivolin herttua, Esslingin ruhtinas (6. toukokuuta 1758 Nizza, Sardinian kuningaskunta – 4. huhtikuuta 1817 Pariisi, Ranska) oli ranskalainen sotilas ja Ranskan marsalkka, joka toimi komentajana Ranskan vallankumoussodissa sekä Napoleonin sodissa.


title: André Masséna

text: Masséna oli kauppiaan poika, joka jäi orvoksi kuusivuotiaana ja vietti nuoruudessaan neljä vuotta merillä. Hän ei ollut Ranskan kansalainen, sillä hänen synnyinkaupunkinsa Nizza ei vielä tuolloin kuulunut Ranskalle. Hän liittyi vapaaehtoisena Ranskan armeijan italialaisrykmenttiin vuonna 1775 ja yleni kaksi vuotta myöhemmin kersantiksi. Hän erosi armeijasta hieman ennen Ranskan vallankumouksen puhkeamista vuonna 1789 ja asettui kauppiaaksi Antibesiin, mutta liittyi siellä pian uuteen Ranskan kansalliskaartiin. Masséna liittyi vuonna 1791 Varin 2. vapaaehtoispataljoonaan, jossa hänestä tuli seuraavana vuonna everstiluutnantti. Hän osallistui syksyllä 1792 Levensin kaupungissa puhjenneen vastavallankumouksellisen kapinan kukistamiseen, minkä jälkeen hänen pataljoonansa liitettiin Italian-armeijaan. Masséna ylennettiin elokuussa 1793 prikaatinkomentajaksi ja pian prikaatikenraaliksi. Hänet määrättiin suorittamaan kenraali Jean-Jacques Dortomanin pidätys. Osallistuttuaan Toulonin piiritykseen sen loppuvaiheessa hänet ylennettiin joulukuussa 1793 divisioonakenraaliksi.


title: André Masséna

text:
Tammikuusta 1794 alkaen Masséna toimi Italian-armeijan oikean siiven komentajana taisteluissa itävaltalaisia vastaan. Hän osallistui Saorgion taisteluun, valtasi Garession, Col de Tenden solan ja Degon. Hän joutui jättämään tehtävänsä sairauden vuoksi joulukuussa 1794, mutta palasi huhtikuussa 1795, ja osallistui marraskuussa 1795 Loanon taisteluun. Taitavasti joukkojaan vaikeassa maastossa liikutelleesta Massénasta tuli yksi kenraali Napoléon Bonaparten luotetuimmista upseereista, kun tämä keväällä 1796 otti Italian-armeijan komentoonsa. Masséna taisteli Bonaparten rinnalla muun muassa Montenotten, Degon, Lodin, Lonaton, Castiglionen, Bassanon, Caldieron ja Arcolen taisteluissa. Hän oli keskeisessä roolissa tammikuussa 1797 peräkkäisinä päivinä käydyissä voitokkaissa Rivolin ja La Favoriten taisteluissa, minkä johdosta Bonaparte antoi hänelle lempinimen "l’enfant chéri de la victoire" (”voiton rakas lapsi”). Bonaparten solmittua Leobenin välirauhan keväällä 1797 Masséna lähetettiin Pariisiin.
Ranskan valloitettua helmikuussa 1798 Kirkkovaltion Masséna lähetettiin komentamaan Rooman miehitysjoukkoja, mutta hän onnistui huonolla käytöksellään vain viikossa suututtamaan sotilaansa niin pahasti, että nämä nousivat kapinaan häntä vastaan, jolloin hän joutui eroamaan. Sen jälkeen hän vetäytyi palveluksesta, kunnes hänet elokuussa 1798 nimitettiin Mainzin armeijan komentajaksi. Joulukuussa 1798 Massénasta tuli Sveitsiin sijoitettujen joukkojen komentaja, aluksi kenraali Jean-Baptiste Jourdanille alistettuna. Masséna aloitti maaliskuussa 1799 hyökkäyksen Graubündeniin ja valtasi Churin. Jourdanin erottua myös Tonavan-armeija annettiin huhtikuussa Massénan komentoon, minkä jälkeen hän vastasi koko Ranskan itärintamasta. Masséna oli aluksi puolustuskannalla itävaltalaisia vastaan (Zürichin ensimmäinen taistelu), mutta syksyllä 1799 hän onnistui estämään Sveitsiin edenneitä kahta vihollisarmeijaa yhdistämästä voimiaan ja uhkaamasta Ranskaa. Hän löi syyskuussa ensin kenraali Aleksandr Korsakovin komentamat venäläis-itävaltalaiset joukot Zürichin toisessa taistelussa ja pakotti sitten Sankt Gotthardin solan läpi työntyneen, marsalkka Aleksandr Suvorovin komentaman toisen venäläisarmeijan perääntymään.


title: André Masséna

text: Kun Napoleon Bonaparte marraskuun 1799 vallankaappauksen myötä siirtyi konsuliksi, hän järjesti ensi töikseen Massénan nimityksen Italian-joukkojen komentajaksi. Italiaan saavuttuaan Masséna siirsi päämajansa Nizzasta Genovaan ja onnistui palauttamaan joukkojen rapistuneen taisteluhengen. Keväällä 1800 vastahyökkäyksen tehneet itävaltalaiset piirittivät Genovaa 21. huhtikuuta alkaen brittiläisen laivaston tuella. Masséna piti pintansa 4. kesäkuuta saakka, jolloin hänen oli antauduttava, mutta hänen vastarintansa voitti riittävästi aikaa Napoleonille, joka kiiruhti toisen armeijan kanssa Italiaan ja löi itävaltalaiset kymmenen päivää myöhemmin Marengon taistelussa. Lisäksi Genovan antautumissopimus salli Massénan armeijalle vapaan poistumisen, joten se ei jäänyt vihollisen vangiksi. Napoleon nimitti Massénan nyt molempien Italiaan saapuneiden armeijoiden yhteiseksi komentajaksi, mutta hän joutui eroamaan jo elokuussa 1800, kun häntä syytettiin ryöstelystä ja joukkojensa huonosta kohtelusta.


title: André Masséna

text: Rueiliin asettunut Masséna oli vuosina 1803–1807 Seinen edustajana Ranskan lainsäätäjäkunnassa. Napoleon ylensi hänet vuonna 1804 marsalkaksi. Masséna kutsuttiin takaisin palvelukseen ja Jourdanin tilalle Italian-armeijan komentajaksi elokuussa 1805. Hän valtasi Veronan ja kohtasi itävaltalaiset lokakuussa tuloksettomassa Caldieron taistelussa. Masséna ei tällä kertaa saavuttanut suuria voittoja, mutta hän onnistui estämään arkkiherttua Kaarlen komentamaa armeijaa marssimasta Italian läpi Itävallan muiden joukkojen avuksi. Helmikuussa 1806 Masséna valtasi Capuan ja Napolin kukistaen koko Napolin kuningaskunnan, mikä mahdollisti Napoleonin veljen Joseph Bonaparten tulon Napolin kuninkaaksi. Sen jälkeen Masséna piiritti Gaetan ja ajoi brittiläiset maihinnousujoukot pois Calabriasta. Vuonna 1807 hän oli V armeijakunnan komentajana päärintamalla Itä-Preussissa, mutta vetäytyi jälleen palveluksesta Tilsitin rauhan jälkeen. Hänelle annettiin vuonna 1808 Rivolin herttuan aatelisarvo osoituksena hänen ansioistaan vuoden 1797 taistelussa.


title: André Masséna

text: Viidennen liittokunnan sodan puhjettua vuonna 1809 Massénasta tuli IV armeijakunnan komentaja itävaltalaisia vastaan sotineessa Napoleonin komentamassa armeijassa. Hän osallistui huhtikuussa Landshutin ja Eckmühlin taisteluihin. Wienin lähellä 21.–22. toukokuuta 1809 käydyssä tappiollisessa Aspern-Esslingin taistelussa Massénan joukot puolustivat Aspernia, kunnes Napoleon määräsi ne perääntymään takaisin Tonavan yli. Masséna haavoittui lievästi perääntymisen aikana. Voittoisassa Wagramin taistelussa 5.–6. heinäkuuta hänen armeijakuntansa muodosti ranskalaisten vasemman siiven, joka joutui ottamaan vastaan itävaltalaisten hyökkäyksen. Aivan sodan lopussa hän toi vielä joukkonsa marsalkka Auguste de Marmontin avuksi Znaimin taistelussa. Näiden saavutusten kunniaksi Massénalle annettiin tammikuussa 1810 Esslingin ruhtinaan aatelisarvo.


title: André Masséna

text: Huhtikuussa 1810 Napoleon taivutteli huonokuntoisen ja väsyneen Massénan ryhtymään komentajaksi Portugaliin. Hänen armeijansa valtasi heinäkuussa Ciudad Rodrigon ja elokuussa Almeidan, mutta hävisi syyskuussa Buçacon taistelun kenraali Arthur Wellesleyn brittijoukoille. Masséna pakotti lopulta Wellesleyn peräytymään, mutta brittien Torres Vedrasiin rakentama puolustuslinja pysäytti ranskalaisten etenemisen ennen Lissabonia. Muonatarvikkeiden ehtyessä Masséna määräsi maaliskuussa 1811 perääntymisen, jolloin Wellesleyn armeija aloitti vastahyökkäyksen. Yrittäessään vapauttaa Almeidaa brittien piirityksestä Masséna kärsi toukokuussa 1811 tappion Espanjan puolella käydyssä Fuentes de Oñoron taistelussa, minkä jälkeen Napoleon korvasi hänet marsalkka Marmontilla. Masséna ei tämän jälkeen enää saanut merkittäviä komentajantehtäviä, mutta hänet nimitettiin vuonna 1813 Toulonin kuvernööriksi.


title: André Masséna

text: Napoleonin luovuttua vuonna 1814 kruunusta Masséna asettui tukemaan Bourbonien valtaanpaluuta. Vuoden 1815 satapäiväisen keisarikunnan aikana Napoleon kutsui Marseillessa divisioonankomentajana olleen haluttoman Massénan Pariisiin ja antoi hänelle päärinarvon, mutta ei muita tehtäviä. Napoleonin toisen kukistumisen jälkeen Masséna oli muutaman päivän Pariisin kuvernöörinä aina Bourbonien vallan palauttamiseen asti. Hänet nimitettiin jäseneksi sotaoikeuteen, jonka oli tarkoitus tuomita Napoleonia tukenut marsalkka Michel Ney kuolemaan, mutta oikeus ei suostunut antamaan tuomiota.


title: André Masséna

text: Vuonna 1817 kuollut Masséna haudattiin Père-Lachaisen hautausmaalle Pariisiin. Hänen nimensä on kaiverrettu Pariisin Riemukaareen.


title: Roseville

text: Roseville on yli 135 000 asukkaan kaupunki Placerin piirikunnassa, Kaliforniassa, Yhdysvalloissa.


title: Roseville

text: Roseville sijaitsee noin 25 km Sacramentosta pohjoiseen.


title: Roseville

text: Vuoden 2010 väestönlaskennassa kaupungissa oli 118 788 asukasta, arvio vuodelle 2017 oli yli 135 000. Asukkaista noin 83% on valkoisia.


title: Joubert

text: Joubert on seuraavien henkilöiden sukunimi:


Kontiolahden Kristuksen taivaaseenastumisen kirkko on ortodoksinen Joensuun ortodoksiseen seurakuntaan kuuluva kirkko Kontiolahdella. Se on vihitty kirkoksi vuonna 1985 ja se on pyhitetty Kristuksen taivaaseenastumisen muistolle. Kirkon suunnitteli Erkki Helasvuo.


title: Ant-Wuorinen

text: Ant-Wuorinen on muun muassa seuraavien henkilöiden sukunimi:


title: Wojciech Marczewski

text: Wojciech Marczewski (s. 28. helmikuuta 1944 Łódź) on puolalainen elokuvaohjaaja ja -käsikirjoittaja.


title: Wojciech Marczewski

text: Marczewski kuuluu samaan puolalaisohjaajien ikäpolveen kuin Agnieszka Holland ja Krzysztof Kieślowski, ja hän aloitti uransa vahvasti kahdella koskettavalla nuoruuskuvauksella. 1910-luvun sisäoppilaitokseen sijoittuva "Painajaiset" ("Zmory", 1979) oli hänen ensimmäinen pitkä elokuvansa, ja vuoden 1981 omaelämäkerrallinen "Dreszcze" (”Väristyksiä”, 1981) voitti Berliinin elokuvajuhlilla Hopeisen karhun. Teinipoikien ankarasta kasvatuksesta 1950-luvun kesäleirillä kertova "Dreszcze" sai esityskiellon kommunistisessa Puolassa oltuaan teattereissa kolmisen viikkoa ennen Puolan sotatilan julistamista 13. joulukuuta 1981.